
Rapport di ARA ta remarca cu RdA 


ta den incertidumbre pa varios aña y 


no tin fuente di ingreso 


Autoridadnan a logra 


intercepta boto cu a drenta cu 


indocumentadonan y droga 


Corsou: 
Mas di 8 
abogado 
Hulandes 
ta busca 
defende 


Nuto 
Wawoe 


Colombia: Centenares 
di indigena ta biba den 


condicionnan anti higienico 


•	 Lo traha un plan pa 


cunukeronan haya 
awa mientras molina 
di Savaneta no ta 
operativo 


•	 Cantidad di scolnan 


participando na e 
proyecto di scol 
saludabel a subi di 
10 pa 15 


•	 Merca: Beryl a laga 


por lo menos 4 morto 
y 2 miyon cas sin 
coriente den su paso 
na Texas 

Ex presidente di ARA, Frederick Nuboer, ta candidato pa posicion di 
director interino di Arubus 


Manera a keda anuncia di- 
aluna atardi, Gobierno di 
Aruba a manda director di 
Arubus, Edwin Mohamed, 
cas. Esaki, segun minister 
di Transport, Integridad, 
Naturalesa y Asuntonan 
di Adulto Mayor, Ursell 
Arends, ta debi, entre otro, 
na e situacion financiero 
critico di e compania. 


Pa loke ta trata e reemplaso 
di Mohamed, Bon Dia Aruba 
a tuma contacto cu minis- 
ter Arends dialuna puntra 
si tin director nobo of si tin 
candidato pa e posicion. Na 
cual e mandatario a contesta 
cu no tin director nobo y ac- 
tualmente ta den proceso pa 
nombra un director interi- 
no—temporario—pa 
asina 
tin un persona na cabes mien- 
tras cu ta cuminsa e trayecto 
di busca un director nobo. 


El a resalta cu tin un proceso 
cu mester observa na mo- 
mento di nombra director y 
durante e proceso ey e com- 
pania no por keda sin un ger- 
ente na cabes. 


Relaciona na e mesun topi- 
co, e noticiero local, Noticia 
Cla, a publica ayera cu min- 
ister Arends a confirma cu 
Sr. Frederick Nuboer ta un 
candidato pa bira director in- 
terino di Arubus. 


Segun e portal ta reporta, e 
mandatario a confirma cu 
nan candidato ta en berdad 
Sr. Frederick Nuboer. “Fred- 


erick Nuboer ta un proposi- 
cion pa ta interim directeur” 
e mandatario a bisa e noticie- 
ro, pero na mesun momento 
clarificando cu no tin ningun 
decision ainda riba e nombra- 
mento. 


Noticia Cla a informa cu Sr. 
Nuboer mes tambe a confir- 
ma na e portal cu el a wordo 
acerca pa e posicion di direc- 


tor interino. 


Minister Arends a splica Bon 
Dia Aruba cu e situacion fi- 
nanciero di Arubus ta critico, 
cual a wordo confirma pa 
varios instancia profesional y 
imparcial. 


Instancianan aki ta Algemene 
Rekenkamer, CAft y Price 
Waterhouse Cooper. Pero a 


pesar di e situacion, e manda- 
tario tin speransa cu e com- 
pania lo por logra sobrevivi e 
situacion aki. 


El a remarca cu pa logra esey 
Arubus no por sigui enfoca 
solamente riba nan tarea so- 
cial, pero mester expande y 
reforsa su tarea comercial. 


E mandatario a splica cu tin 
un diferencia di opinion y un 
diferencia fundamental di vi- 
sion entre e accionista y hun- 
ta di directiva, compara cu e 
director saliente. 


E punto di salida di gobierno 
ta cu Arubus no por sigui 
depende solamente riba fon- 
donan publico y cu e instan- 
cia mester expande su servi- 
cionan comercial tambe. 


“No por hustifica tanto ben- 
eficio cu a wordo otorga na 
trahadornan, sin cu e parti 
comercial ta produci minimo 
un resultado aceptabel. Pa un 
motibo gobierno a haci e em- 
presa un N.V.,” el a remarca. 


Lo traha un plan pa cunukeronan haya awa mientras molina di 
Savaneta no ta operativo 


Debi na un accidente cu 
a tuma luga den fin di si- 
man, e molina di awa pa 
cunukeronan di Savaneta 
ta for di servicio na e mo- 
mentonan aki, un molina 
cu hopi balor pa esnan cu 
ta dedica na agricultura 
caminda minister encarga 
cu Sector Primario a duna 
su declaracion riba e situ- 
acion aki. 


Dialuna ultimo, Fundacion 
Santa Rosa a traves di nan 
rednan social a informa cu 
molina di awa pa cunukero- 
nan ubica na Savaneta no 
ta disponible na e momen- 
tonan aki debi cu ta parce cu 
un auto a perde control, dal 
e molina, kibr’e y despues e 
molina a cay riba e auto mes. 


Pa esaki, Bon Dia Aruba a 
puntra minister encarga cu 
Sector Primario con largo e 
proceso ta bay ta pa e molina 
di awa lo keda cla y si lo pone 
e chauffeur responsabel pa e 
dañonan cu a wordo haci, e 
mandatario a contesta cu el 
a haya e notificacion for di 
Santa Rosa ora e incidente aki 
a sucede “mirando cu nos ta 
den proceso pa pusha sector 
primario haciendo pasonan 


grandi como pais riba e sector 
aki, esaki ta un situacion cu ta 
‘set back.’ 


Mi ta spera cu e persona en- 
volvi den accidente no a ser 
lastima y cu por recupera 
pronto. Pero mi a bisa mi di- 
rector ban traha un plan pa 


asina pone e molina aki den 
funcion lo mas pronto cu ta 
posible.” 


Minister Arends no a duna 
mas detaye di cuanto tempo 
esaki lo tarda, pero a sigura cu 
ora e lo tin mas informacion 
e lo comparti esey cu comu- 


nidad. 


“Mientras tanto nos tin cu 
wak con nos lo provee nos 
agricultornan cu awa tempo- 
ralmente tanten cu e molina 
lo ta back den operacion.” 


Pa loke ta trata e dañonan na 


infrastructura cu e chauffeur 
a causa, minister a menciona 
cu “esaki ta reglanan di traf- 
ico cu ta vigente tambe den 
caso aki, esaki ta algo lamen- 
table pero e leynan di trafico 
ta esun cu ta atende cu esaki,” 
el a expresa. 


Di su parti, Santa Rosa a 
comparti un video y un escri- 
to cu un di e persona afecta a 
publica caminda el a expresa 
loke e molina di bienta ta ni- 
fica pa nan “den dia y anochi 
laat marduga. 


Tur ora bo yega e ta cla para 
pa coopera pa nos tin awa pa 
usa pa e matanan pero tam- 
be pa bestianan y algun otro 
necesidad na cas cu tambe ta 
warda riba e awa. Inespera un 
auto a bin dal’e, kita, cay na 
suela, tur kibra y dobla. Hopi 
tristo pa mira,” e persona a 
conta. 


Santa Rosa a menciona cu “pa 
esnan cu no ta compronde e 
balor di un molina di awa pa 
cunukero, lesa pa boso mes. 
No preocupa, Santa Rosa lo 
haci tur lo posibel pa instala 
uno back pa yuda tur e cu- 
nukeronan cu ta depende di 
e pos aki.” 

Autoridadnan a logra intercepta boto cu a drenta cu indocumentadonan 
y droga 


Ayera den oranan di mar- 
duga, un biaha mas in- 
documentadonan a logra 
drenta Aruba cu boto na 
unda ademas a haya bul- 
tonan di droga, un situa- 
cion cu ta refleha pakico 
ta importante pa keda 
vigila e fronteranan cu nos 
pais bisiña, Venezuela, cu 
proximamente ta bay cel- 
ebra un eleccion presiden- 
cial hopi cuestiona ora a 
exclui di participa e prin- 
cipal lider opositor Maria 
Corina Machado. 
Diamars madruga polis- 
nan di e team di aresto y 
otro patruyanan tabata 
prepara pa un lote di dro- 
ga cu indocumentadonan 
cu lo tabata bay drenta. 


Tabata den oranan di mar- 
duga cu e boto a drenta mi- 
nuciosamente na Urirama 
segun nos fuente di suceso a 
reporta na Bon Dia Aruba. 
Polisnan a drenta accion du- 
rante e yegada di e boto pero 
asina mes mas di 10 persona 
a logra subi tera y cu ayudo 
di algun persona na Aruba a 
logra recoge parti di e bul- 
tonan cu a drenta. 
Durante e buskeda aki a po- 
lis a logra confisca gran parti 
di e droga y tambe a haci de- 
tencion. Den e operativo aki 
a haci uso di patruyanan di 
tur districto hunto cu e team 
di aresto, Kustwacht y tambe 
Guarda Nos Costa. 
Polisnan 
tabatin 
conoce- 
mento di e accion aki prome 
cu nan yegada y tabata prepa- 
rando e plan pero e movecion 
a sosode poco mas prome cu 
a spera y asina mes autoridad 
a mobilisa den pura cu pa- 
truyanan y a dirigi nan mes 
na Urirama hayando move- 
cionnan sosodiendo. Algun a 


logra scapa pero a haci deten- 
cion di algun persona. 
Igualmente a informa cu den 
oranan di dia di ayera Polis 
tambe a haya personanan in- 
documenta canando den area 
di Noord (Kamay) y a hiba e 
personanan aki na warda pa 
controla nan status migrato- 
rio na Aruba. 
Na december ultimo tres 
persona a perde nan bida pur- 
bando drenta di manera ilegal 
na Aruba den area di Vader 
Piet. Esaki tabata un caso 


lamentabel unda e curpa di 
dos muhe a keda drif na lama 
despues cu e boto cu nan a 
bin a bolter. Den e caso aki 
tambe un persona sin identi- 
ficacion a fayece. 
Segun e version cu Cuerpo 
di Polis a manda ayera atardi 
den un comunicado ta indi- 
ca lo siguiente: “Diamars pa 
mas o menos 3:30 marduga 
na e parti noord di Aruba, 
Warda Costa a intercepta un 
lancha. A bati alarma di biaha 
na central di polis na unda a 
despacha diferente unidad di 
polis. N’e sitio di e sucedido 
a presenta departamento di 
Narcotica(UGC), a ristra e 
lancha y a bin topa un can- 
tidad considerabel di droga 
riba e lancha. A bay over na 
detene den total 4 hende 
homber. 
Dos di e hende homber ta di 
nacionalidad Colombiano y 
e otro dos ta si nacionalidad 
Venezolano, pa finalisa nan 
a sigura cu nan a confisca e 
boto pa mas investigacion. 
Mientras tanto, na october di 
aña pasa minister di Husticia 
y Asuntonan Social, Rocco 
Tjon a informa tocante un 
reunion cu nan a tene cu tur 
departamento Hudicial den 
cuadro di seguridad na fron- 
tera. 
Na januari di e aña aki, 


minister Tjon a reuni cu 
e contratistanan cu ta bay 
entrega un oferta pa e parti 
construccion pa instalacion 
di e di cuater radar pa eleva 
siguridad na frontera, p’esey 
ta logra intercepta lancha cu 
ta bin direccion di Aruba. 
E tempo ey, minister Tjon a 
sigura cu pa fin di aña pasa e 
di cuater radar a yega Aruba 
y e parti di construccion lo 
mester a inicia pa cuminsa cu 
su instalacion, di esey, minis- 
ter no a duna mas detaye te 
awor. 
Segun calculonan cu Bon Dia 
Aruba a logra haci recolec- 
tando informacion oficial di 
Kustwacht, 12 biaha aproxi- 
madamente 
botonan 
cu 
personanan indocumenta a 
drenta Aruba for di juni 2023. 
Igualmente, por a recorda 
e caso di traficacion di per- 
sona cu a tuma luga na maart 
2023 unda dos Arubiano y 
dos Venezolano ta deteni na 
KIA na e momentonan aki pa 
e mesun suceso aki, un caso 
cu a causa hopi conmocion 
den comunidad pa motibo 
di e desaparicion sospechoso 
di un muhe di 40 aña y pa 
lo cual e dos Arubiano a ser 
condena cu cinco aña di pri- 
zon. 
No ta un secreto cu Vene- 
zolanonan ta continua den e 


lucha pa por tin un miho cali- 
dad di bida. Pa e motibo aki 
mas di 7 miyon di persona a 
dicidi di bandona Venezuela 
y bay biba na otro paisnan 
pa por ofrece miho condi- 
cionnan na nan famia. Den 
esaki, Aruba no ta un excep- 
cion mirando cu ta un isla 
hopi cerca di estado Falcon, 
maske e yegamento cu boto y 
tur loke e biahe aki ta implica 
pa drenta di manera ilegal ta 
sigui keda un peliger latente, 
tanto pa esnan cu ta pone den 
riesgo nan bida, cu tambe por 
bira victima di mensenhan- 
del of mensensmokkel como 
pa habitantenan di Aruba, cu 
den cierto casonan via e for- 
ma aki, armanan cu droga ta 
drenta. 
E pregunta ta, pakico ta keda 
importante pa vigila frontera? 
hende, droga, armanan, etc. 
ta sigui drenta. E hecho ta 
tambe cu gobierno Venezo- 
lano a practicamente a mili- 
tarisa peninsula di Paraguana 
y asina mes e trafico ta sigui. 
Tambe e situacion di eleccion 
presidencial y despues ta exi- 
gi hopi vigilancia. E beneficio 
di importacion di producto 
Venezolano ta keda minimo 
compara cu Corsou, di cual 
Bon Dia Aruba a publica un 
relato reciente di esey. 

Rapport “Op afstand, maar toch dichtbij” di ARA ta remarca cu RdA ta 
den incertidumbre pa añas y no tin fuente di ingreso 


Refineria di Aruba (RdA) 
N.V. ta un di e seis instan- 
cianan cu Algemene Rek- 
enkamer Aruba (ARA) 
a investiga den profun- 
didad den nan investiga- 
cion, cual resultadonan a 
keda presenta den luna di 
juni den e rapport titula 
“Op afstand, maar toch 
dichtbij.” RdA ta un di e 
empresanan estatal cu ta- 
batin resultado financiero 
negativo. 


Na 2016 a minister di Eco- 
nomia, Comunicacion, En- 
ergia y Medio Ambiente di e 
tempo ey a duna autorisacion 
pa e funda na nomber di Go- 
bierno di Aruba e compania 
Refineria di Aruba N.V. via 
legislacion. Motibo pa esaki 
tabata cu e refineria a para su 
operacionnan na maart 2012. 


Gobierno di Aruba a cum- 
insa bishita Valero Refining 
Company Aruba N.V. (Vale- 
ro) cu tabata e operador di e 
momento, den buskeda di un 
operador nobo. Na 2014, e 
compania di petroleo Meri- 
cano 
CITGO 
Petroleum 
Corporation, cu ta un filial 
di PDV Holding (di Venezu- 
ela), a demostra interes pa e 
reapertura di e refineria di 
petroleo y explota e refineria 
na largo plaso cu e terminal- 
nan relaciona. 


Den e contexto aki, tabata de- 
seabel pa Gobierno di Aruba 
funda un compania cu ta op- 
era como huurdo di e tereno 
publico caminda e refineria y 
terminal ta localisa, como e 
dunador di e derecho di su- 
perficie pa e instalacionnan 
riba e tereno publico y como 
e doño di algun ekipo esen- 
cial pa explotacion di e re- 
fineria y terminal. 


E N.V. lo sirbi tambe como 
huurdo di e tereno, instala- 
cionnan y ekipo na e com- 
pania local di CITGO y lo 
firma contract di huur cu e 
companianan local. 


E obhetivo di RdA ta huur 
e tereno cu edificio riba dje 
y algun ekipo relaciona, pa e 
explotacion di e refineria y 
e terminal di azeta ubica na 
San Nicolas. 


RdA tin dos filial Fuels Mar- 
keting & Supply Aruba N.V. 
(FMSA) y Terminal di En- 
ergia Aruba N.V. (TdEA), di 
cual e ta doño di 100% di e 
accionnan. 
FMSA a ser funda dia 12 di 


september 2015 bou di ex- 
Valero. E actividadnan di 
FMSA ta consisti principal- 
mente di comercio di petro- 
leo, gasolin jet fuel, diesel 
fuel y otro producto di petro- 
leo refia, derivadonan y qui- 
mico di petroleo, y opera un 
of mas stacion di gasolin, die- 
sel i LPG. 


TdEA a ser funda dia 30 di 
december 2019 y ta encarga 
cu e maneho di e terminal y e 
obhetonan maritimo di RdA. 
TdEA a keda funda como 
un compania temporario pa 
maneha e tankinan di azeta 
te ora e refineria haya su me- 
sun operador. E maneho di 
e tankinan di azeta tabata re- 
sponsabilidad di CITGO te 
maart 2020. 


Gobierno di Aruba ta doño di 
100% di e accionnan di RdA. 
E influencia di Gobierno/ 
minister ta den e Asamblea 
General di Accionista (AvA). 
E minister di Energia tin un 
rol di representante na e AvA 
y tambe como minister re- 
sponsabel di politica. 


RdA ta depende di e min- 
ister/gobierno pa continua 
su actividadnan. E decision 
pa reapertura di e refineria, 
firma contract cu interesa- 
donan of decision pa otro 
destinacion, ta den man di e 
minister. 


Na 2020 a elabora e Nota 
Nacional di Politica di Ener- 
gia y den e politica aki ta pre- 
senta e vision y obhetivo di 
Gobierno di Aruba. Pa loke 
ta e refineria, ta indica cu e 
refineria tin gran importancia 
pa e economia di Aruba. Go- 
bierno ta bay realisa e reaper- 
tura di e refineria minimisan- 
do su impacto ambiental y e 
ta bay un refineria cu ta traha 
cu fuel mas limpi of energia 
duradero. 


E periodo di investigacion di 
ARA ta entre 2018 pa 2020 y 
como cu RdA ta un compa- 
nia (relativamente) den e re- 
sultadonan financiero di RdA 
ta bay mustra informacion di 
2017 te 2021. 


E tabel 3.1 ta mustra cu RdA 
a cuminsa haya perdida for 
di 2019. E capital propio di 
RdA a reduci casi na mita for 
di 2018 te final 2021 y a baha 
di Afl. 200 miyon na 2018 pa 
cerca di Afl. 100 miyon na 
2021, como consecuencia di 
e resultadonan negativo. 
E causa principal di e resul- 


tadonan negativo di RdA ta 
e falta di e ingreso di huur di 
CITGO. CITGO tabata paga 
US$1 miyon pa luna na RdA, 
pero esaki a stop for di maart 
2019. CITGO a dicidi di ter- 
mina e contract na april 2020. 
Den e transfer agreement cu 
a logra cu CITGO na 2020, 
no a logra un acuerdo pa e 
pago atrasa di CITGO pa e 
periodo di maart 2019 te feb- 
ruari 2020. Na 2019, tabatin 
un suma di Afl. 15.3 miyon 
di huur no a paga na RdA, di 
cual Afl. 7.7 miyon a ser liki- 
da cu e obligacionnan di RdA 
na CITGO. E suma restante 
di Afl. 7.6 miyon ta ser con- 
sidera como no recobra pa 
dia 15 april 2020 y pa esaki, 
RdA a pone un provision pa 
no recobra. 


E ingreso di huur di CITGO 
na 2020 tabata Afl. 6.1 miyon. 
Na esey a pone un provision 
pa no recobra di Afl. 3.3 mi- 
yon. E pagonan di CITGO 
na RdA tabata nulo na 2021. 


Na 2020, e gran parti di e re- 
sultadonan negativo di cerca 
Afl. 43 miyon tabata atribui 
na gasto di deterioro (Afl. 
8.2 miyon) y resultadonan 
di e participacion (Afl. -28.4 
miyon). E resultadonan di 
FMSA tabata negativo Afl. 
13.4 miyon na 2020 y di 
TdEA negativo Afl. 15 mi- 
yon. 


E tabel 3.2 ta mustra cu den 
e periodo di investigacion, e 
filial FMSA (cu excepcion di 
2020) a haya ganashi positivo. 
TdEA ta haya perdidanan for 
di su fundacion y t’ey cu un 
capital propio negativo. 


FMSA, cu excepcion di 2020, 
a haya resultadonan positivo. 
E causa pa e resultadonan 
negativo di 2020 ta debi na 
e pandemia di COVID-19. 
E pandemia a causa un caida 
grandi den e benta di fuel, 
caida di 44% of Afl. 184 mi- 
yon, compara cu 2019. 


E caida ta principalmente 
como consecuencia di e ciere 
di e turismo y mercado di 
aviacion na 2020 durante e 
luna di april y mei y un pro- 
ceso slow di normalisacion 
durante e di dos mita di 2020. 


TdEA ta haya resultadonan 
negativo tanto na 2020 como 
na 2021. For di e cuenta anual 
di TdEA, por a deduci cu for 
di e comienso di e actividad- 
nan di TdEA, e intencion ta- 
bata pa RdA asumi e gastonan 
operacional di TdEA via un 
contract di huur. Esaki ta pa- 
sobra e activo ta legalmente 
di RdA. 


E gasto total operacional ta 
calcula na Afl. 23.5 miyon, 
excluyendo e capital di tra- 
bou futuro y inversion grandi 
di mantenemento. E proceso 
contabel di e relacion finan- 
ciero no ta completa ainda, 
pasobra te final di 2021 no 
tabatin un contract formal pa 
regula e inyeccion di capital 
den TdEA. 


E inyeccion pa final di 2021 
tabata cerca Afl. 28 miyon y ta 
presenta manera un prestamo 
di RdA na TdEA den e cuen- 
tanan di e entidadnan. Na 
2021, TdEA a experimenta 
un aumento di gasto opera- 
cional. Un cos notable aki ta 


un un aumento, di casi dos 
biaha mas hopi, di e gasto di 
utilidadnan di Afl. 6.7 miyon 
na 2020 pa Afl. 13 miyon na 
2021. Esaki no ta ser splica 
den e cuenta anual. 


RdA ta enfrenta incertidum- 
bre pa añas caba ya cu plan- 
nan pa un posible reapertura 
di e refineria no ta yega na un 
acuerdo concreto. Esaki ta 
haci cu RdA no tin fuente di 
ingreso. Ta falta un fluho di 
cash den e compania y e filial. 
E decision pa e reapertura a 
tarda. E pandemia di COVID 
guera di Rusia y Ucrania ta e 
causa mas grandi di esaki. 


Mirando e condicion di e ac- 
tivo di e refineria, ARA ta re- 
marca cu ta urgente pa tuma 
un decision. E minister di 
Energia a anuncia diferente 
plan pa e refineria. Na sep- 
tember 2023 a indica cu e 
refineria lo ser converti den 
un Aruba Hydrogen Valley, 
pero e plan aki no ta concreto 
ainda. E expectativa tabata cu 
esaki lo cuminsa den e prome 
kwartaal di 2024. E conse- 
cuencianan pa e posicion fi- 
nanciero y pa e continua di 
RdA, segun e minister, no 
por ser determina ainda. 


E falta di actividad pa e re- 
fineria y e falta di ingreso di 
RdA ta pone tambe cu e ac- 
tivo ta bay bira bieu. Esaki ta 
pone un riesgo pa e seguridad. 
Tampoco ta conoci kico lo ta 
e costo y riesgo pa e pais cu 
ta relaciona cu e conversion y 
kico lo ta e consecuencianan 
financiero total di Aruba Hy- 
drogen Valley pa e pais. 


EntrEvista/colofon a5 


Diaranson 10 Juli 2024 


Adres: Weststraat #22 
Tel: 582-7800 
Email: noticia@bondia.com 
aviso@bondia.com 


Redaccion 


noticia@bondia.com 


Ehecutivo di Benta 


sulaika.croes@cspnv.com 


Administracion 
accounting@bondia.com 


Pre Press 


Press 


Afiliacion 


Sociedad Interamerica 
di Prensa (SIP) 


Juan Luis Pinto 


Aviso y Arte 


Sandra Loefstop 


Lisa Tromp 


Mariette Engelhart 


Martha Arteta de Ariza 


Coleccion 


Evelinda de Cuba - Tromp 


Luis Fernando Arenas (Hefe) 
Pablo Libre 


D IR E C C IO N 


Roland Schenker (Hefe) 
Omar Ramirez 
Martin Boekhoudt 
Francis Dirksz 


Distribucion 


Jenny Kelly 


Assiociated Press 
Ret Karibense 


Data Key 


Colaboracion 


Editor 
Caribbean Speed Printers N.V. 
Aruba Bank N.V. Acc. #332668 
Caribbean Mercantile Bank N.V. 
Acc. #23951903 
RBC Royal Bank Acc. #13307728 


BON DIA ARUBA ta un corant 
redacta y imprimi na Aruba y ta 
obenibel di dialuna te cu diasabra. 
Ningun contenido por wordo reproduci 
sin permiso di editor. 


Website: www.bondia.com 
Facebook: @bondianoticia 


Operations Manager 


Leo Maduro 


Pilar Flores (hefe di redaccion) 


Andreina Morillo 


Departamento Digital 


Sulaika Croes 


Instagram:bondiaaruba 


Angenette Figuereo (closer editor) 


info@bondia.com 


Raisa Montilla 
Oriana Geerman 


Chibi van der Hans: Documentando historia di Aruba su 
Carnaval desde 1998 


Sr. 
Friedrich 
van 
der 
Hans, mihor conoci como 
“Chibi” no ta un persona 
desconoci. Un persona cu 
semper t’ey den tur evento 
di Carnaval pa saca potret 
y traha recuerdonan y 
pone esakinan den e re- 
vista Carnavalesco, Bac- 
channal. Den un entrev- 
ista cu Bon Dia Aruba e 
ta conta Aruba e historia 
di e comienso di e revista 
Bacchanal te na su ultimo 
proyecto. 


Chibi ta conta cu for di 
chikito su mama tabata cose 
costume di Carnaval pe y su 
rumannan y asina el a experi- 
encia Carnaval for di chikito. 
Su pasion sinembargo no ta 
mucho Carnaval sino arte y 
deporte. For di chikito sem- 
per e tabata gusta pinta y 
despues cu 12 aña el a cumin- 
sa practica e deporte di Judo. 


Ora cu e tabata den basiss- 
chool su amor pa pintamento 
tabata yudele compronde e 
lesnan, pero ora cu el a yega 
Colegio Arubano e materi- 
anan a bisa mas dificil pa e 
compronde y dificil pa tra- 
duci den pintamento. 


Mi a cera mi mes den mi 
mundo di pintamento y mi 
a cuminsa train Judo mesun 
aña cu mi a bay brugklas di 
Colegio Arubano. Tur dia 
despues di scol mi tabata cana 
bay cerca caminda tabatin un 
lugar di print T-shirt y mi ta- 
bata sinta pinta pa un par di 
ora pa despues core bay cas 
busca mi paña pa bay train 
Judo. 


Chibi a sigui conta cu despu- 
es di kita for di scol cu 18 aña, 
el a haya un trabou na e me- 
sun luga di print pintando de- 
sign pa T-shirt, pero despues 
a realisa cu e tin falta di mas 
educacion. Asina despues di 
algun aña el a haya e curashi 
pa bay bek Colegio, studia tur 
dia den bibliotheek sin pinta- 
mento tampoco Judo y caba 
avond-HAVO den dos aña. 


Despues di caba avond-HA- 
VO Chibi a bay studia Bestu- 
urskunde na UNA, Corsou, 
pero a faya den e aña ey y 
despues a bay Hulanda pa 
studia H.E.A.O. den e rich- 
ting di Bedrijfsinformatica 
na Groningen. Durante aña 
ey el a ripara cu e ta bay faya 
atrobe y a dicidi di sigui haci 
locual semper el a gusta y el a 
join un team di Judo cu yama 
De Mattekloppers y a aplica 
tambe na e Kunstacademie 


Minerva wardando riba e 
siguiente aña escolar. 


“Mi a scoge creatividad pa- 
sobra mi tabata pinta hopi 
prome cu mi a cuminsa Judo. 
Pero Kunstacademie Minerva 
a nenga mi pa motibo cu mi 
no tabatin un portfolio. Mi 
no tabata sa kico ta un portfo- 
lio cu mi dibuhonan (trabou- 
nan) di antes. Tur esakinan 
a perde of benta afo pasobra 
cu nan no tabata cosnan con- 
sidera importante,” el a conta. 


Despues el a aplica na ler- 
arenopleiding Ubbo Emmius 
pa e materianan tekenen y 
handvaardigheid. “Porfin mi 
tabata studia algo cu mi tabata 
kier y gusta. Na fin di aña es- 
colar mi a bolbe bay aplica na 
Minerva cu mi portfolio yen 
di trabou y nan a tuma mi,” 
el a resalta. 


Chibi a conta cu den su ul- 
timo aña pa su proyecto final 
el a scoge e tema di Aruba su 
Carnaval. Su inspiracion pa e 
proyecto aki tabata cu Aruba 
su Carnaval nunca a conoce 
un estilo di cas (huisstijl), 
den otro palabra un diseño 
of locual mas hende conoce 
como branding. El a gradua 
na Kunstacademie Minerva 
cu e branding pa Aruba su 
Carnaval como un Graphic 
Designer y Photographer. 


Na 1996 el a bolbe bek na 
Aruba pa Carnaval 42 y na 
1997 el a haci un exposicion 
Bacchanal 1997 pa presenta 
su ideanan pa branding di 
Carnaval. Pero pronto el 
a realisa cu tabatin mucho 
necesidad pa informacion di 
Carnaval den forma di docu- 
mentacion y asina el a cum- 
insa documenta Carnaval por 
medio di un revista Baccha- 
nal desde 11 di November, 
1998. Na 2014 Bacchanal a 
lansa un website arubabac- 
chanal.com pa Carnaval 60 
cu a duna oportunidad tambe 
pa comparti mas potret- y in- 
formacion cu a ser acumula 


durante añanan cubriendo 
Carnaval. 


El a cuminsa conta cu na 
2015 el a cuminsa traha mas 
serio riba un buki cu semper 
tabata un di su metanan. El 
a tuma Carnaval 50 na 2004 
te cu Carnaval 54 na 2008 
como punto di salida. Un bi- 
sta completo riba cinco aña 
di Carnaval den un Volume 
One. 


E intencion tabata pa publica 
na 2019 (Carnaval 65), pero 
sinembargo a bin cambio den 
e plannan. Personanan cu 
mas conocemento den e area 
di documentacion y herencia 
cultural di Aruba na biblio- 
theek y universidad a con- 
vence mi pa agrega mas na e 
investigacion. 


“Basicamente un persona cu 
studia e publicacion aki lo 
por compronde kico ta Car- 
naval, di unda Carnaval a bin, 
con Carnaval a yega Aruba y 
con esaki a desaroya akinan 
na Aruba. Historia di Aruba 
su Carnaval y cu un meta 
pa preservacion di Aruba su 
Herencia Cultural,” el a in- 
dica. 


Chibi a splica cu na 2018 
durante tur e trabou riba e 
publicacion el a haya su mes 
sinta na mesa cu CR38TE, 
un team di website develop- 
ers. Nan a presente e opor- 
tunidad pa hunto logra traha 
un Carnival online platform 
manera cu semper e tabata 
kier. Un oportunidad cu e 
no por laga pasa y na decem- 
ber 2018 nan a logra launch 
www.arubabacchanal.com pa 
Carnaval 65 na 2019 hunto 
cu e delaster edicion di e re- 
vista Bacchanal. 


“E plataforma online aruba- 
bacchanal.com a prueba su 
mes y pa Carnaval 66 na 2020 
a logra mas advertising y mi 
publicacion tabata mas leu cu 
confiansa den e estudio cu 
tabata bayendo bon. Diripi- 


ente net despues di Carnaval 
66 na 2020 Aruba a ser con- 
fronta cu e menasa grandi di 
un pandemia Covid 19. Mi a 
purba di mantene arubabac- 
chanal.com activo pa 2021 
a pesar cu no tabatin activi- 
dadnan di Carnaval manera 
semper. Pero cu bista riba un 
2022 sin Carnaval mi mester 
a pone arubabacchanal.com 
on hold,” Chibi a indica. 


Durante temporada di Co- 
vid-19 e tabatin e tempo pa 
concentra 
completamente 
riba su publicacion, e proyec- 
to LAB_Volume One. 


Na 2022 a anuncia cu Aruba 
su Carnaval 2023 lo continua. 
Su proyecto LAB_Volume 
One tabata den su fase final 
di ultimo coreccionnan. Chi- 
bi tabatin e ambicion pa pu- 
blica e mesun 11 di Novem- 
ber, 2022, pero e gastonan di 
imprenta den e oferta na final 
di augustus 2022 a resulta 
den mas cu dobel di e oferta 
di 2018. 


Chibi a sigui conta cu e mes- 
ter a cambia su plannan y 
tabata hopi preocupa pero 
determina pa continua cu e 
proyecto. LAB_Volume One 
a termina di ta un producto 
grandi y ambicioso y e paso 
financiero pa caba di realisa 
e proyecto tabata uno asina 
grandi cu e tabata crea duda 
den hende cu hopi experien- 
cia riba e tereno di publica- 
cionnan. 


El splica cu Sr. Gregory Rich- 
ardson Phd a consehele pa 
aplica na Mondriaan Fonds di 
Hulanda pa subsidio. Mon- 
driaan Fonds ta un di e seis 
fondonan di Reino Hulandes 
cu ta pone fondonan disponi- 
bel pa proyectonan cultural. 
Riba 21 di September, 2023 
Chibi a ricibi un contesta 
positivo di Mondriaan Fonds 
pa un contribucion finan- 
ciero bastante grandi y asina 
convence e otro fondonan 
Unoca y PBCCG pa tambe 
confirma nan contribucion. 


Asina el a logra manda su 
publicacion 
LAB_Volume 
One (Aruba’s Carnival His- 
tory with a case study of 
2004-2008) bay print. LAB 
ta afkorting pa Liber Amicis 
Bacchanalibus (A book for 
Bacchanalian friends). 


Por ultimo Chibi ta gradi- 
ci un y tur cu a kere y cu a 
contribui na haci e proyecto 
LAB_Volume One un reali- 
dad pa Aruba. 

Proyecto di “Aruba Happy One Pass” (AHOP) ta den su fase final 


Minister di Turismo y 
Salud Publico Sr. Dangui 
Oduber su meta y vision ta 
pa sigui innova y haci uso 
di tecnologianan mod- 
erno pa asina facilita ser- 
vicio y procesonan pa nos 
biaheronan cu ta bishita 
Aruba. 


E industria di biahe rond 
mundo ta transformado pa 
asina facilita e procesonan 
di biahe door di implemen- 
tacion di tecnologia. Aruba 
no ta keda atras y asina awe 
Aruba ta bay tin un sistema di 
“facial recognition” y Digital 
Travel Credentials pa asina 
verifica e pasahero su iden- 
tidad ora di drenta y sali di 
Aruba, cual ta bay duna un 
servicio unico y rapido pa nos 
bishitantenan. Aruba por ta 
orguyoso pa ta e prome den 
Caribe pa cuminsa cu un 
plataforma digital y conhun- 


to cu nos partnersnan; SITA, 
Indicio, Inmigracion di Aru- 
ba, Aruba Tourism Author- 
ity, nos ta premira cu pa fin 
di 2024 lo por haci uso di e 
sistema AHOP aki na Aruba. 
Aruba a cuminsa e proyecto 
aki na aña 2022. Dia 5 di No- 
vember 2023, a lansa un pro- 
grama piloto unda a demostra 
con e biaheronan por dem- 


ostra nan informacion via un 
sistema di Facial Recognition 
y Digital Travel Credentials 
(DTC). Informacion ta keda 
warda den e biahero su tele- 
fon mobil y e biahero lo duna 
consentimento pa comparti 
su informacion cu inmigra- 
cion di Aruba, sin ningun 
retencion di informacion den 
e database di cualkier tercer 


partner. Ora yega Aruba, e 
sistema di inmigracion lo usa 
control biometrico pa com- 
pleta e proceso di control di 
frontera. Asina aki e biahero- 
nan por pasa den un proceso 
rapido via un “E-Gate Ma- 
chine” y esaki ta verifica tur 
e credencialnan conforme cu 
inmigracion su rekisitonan. 
E proyecto aki a ser reconoci 
como e prome na mundo, se- 
gun documentacion di Aruba 
su prome video. Te awe, mas 
cu 500 biahero a pidi pa par- 
ticipa den e programa piloto. 
Aruba ta riba e caminda pa 
implementa AHOP pa en- 
trada y salida di nos isla pa 
fin di aña 2024. Aruba ta 
yama Corsou Bon Bini pa 
mustra interes tambe den un 
proyecto similar di biahe cu 
credencial, pasobra e ta alinia 
cu e direccion di evolucion di 
e industria di biahe. Sinem- 
bargo, Aruba ta enfatisa e im- 


portancia di tin un metodo 
sistematico, cu ta traha hun- 
to, denter di e islanan. 


Aruba ta spera pa mantene 
su liderazgo den e area aki y 
duna un danki na tur biahero 
cu a participa na e proyecto 
y cu a haya oportunidad pa 
experiencia e convenencia di 
biahe aki cu Aruba ta ofrece. 


Minister 
Dangui 
Odu- 
ber sigur ta orguyoso cu e 
proyecto di “Aruba Happy 
One Pass” ta birando un re- 
alidad. Aruba un biaha mas 
lo ta un “trendsetter” y lider 
den innovacion den Caribe. 
Biaheronan pa Queen Beat- 
rix Airport pronto ta bay haci 
uso di un tecnologia avansa 
cu ta bay pone Aruba como 
pionero den innovacion y es- 
aki ta un progreso pa henter e 
industria di turismo y hospi- 
talidad. 


Riba termino corto Aruba Wastewater Sustainable Solutions (AWSS) lo 
trece solucion pa e planta di Bubali 


Diahuebs 4 di juli, Prome 
Minister Evelyn Wever- 
Croes a atende un presen- 
tacion di Aruba Wastewa- 
ter Sustainable Solution 
(AWSS) unda a mustra e 
plannan di e compania es- 
tatal pa e mehoramento di 
RWZI (Rioolwaterzuiver- 
ingsinstallatie). 
Prome Minister ta remarca 
cu e dia aki ta uno importante 
pa Gobierno y pa Aruba ya 
cu por mira AWSS, cu ta e 
compania encarga cu RWZI, 
bira un realidad. AWSS ya ta 
funcional desde prome di juli 
2024, y e proyecto ya a inicia 
pa locual ta e planta di Bubali. 
E mandatario ta sigui bisa cu 
durante e presentacion, por a 


mira e historia di e planta di 
Bubali cu ya tin 52 aña sirbi- 
endo nos pais. Aruba a crece 
hopi durante a añanan aki, 


pero e planta no a crece cu ne. 
Awor cu RWZI ta den man di 
AWSS, e planta lo bay crece y 
mehora. 


AWSS lo cuminsa cu instala- 
cion di e “Aeriation System” y 
e “Granular Sludge System” 
nobo na e planta di Bubali. 
Ya 4 siman despues di insta- 
lacion di e sistemanan aki lo 
conoce un reduccion di 80% 
di e holo y 12 siman despues 
Aruba lo conoce un alivio to- 
tal (100%) di e holo di awa 
pafo di e planta. Tambe lo 
instala un sistema di control 
na e planta di Bubali cu tin e 
capacidad pa pronostica cu- 
alkier problema y actua riba 
dj’e 
preveniendo 
cualkier 
situacion den futuro. 
Prome Minister ta menciona 
cu e dia aki, unda al fin por 
wak e solucion pa e problema 
actual di RWZI Bubali, ta un 
dia grandi pa Gobierno di 
Aruba y pa tur ciudadano di 
Aruba. E mandatario a gradici 
coleganan Minister Ursell 
Arends y Minister Glenbert 


Croes cu a traha duro desde 
inicio riba e privatisacion y 
a logra. Tambe el a gradici 
Utilities Aruba N.V. cu a 
yuda Gobierno yega na e so- 
lucion y DOW cu pa 52 aña a 
atende tur e problemanan di 
e planta actual. 
“Mi ta felicita y manda pa- 
labra di exito na e emplead- 
onan di DOW cu antes a 
traha cu e planta y awor a bay 
over pa AWSS. Di curason mi 
kier gradici pueblo di Aruba 
pa e pasenshi pasobra esaki 
ta algo cu ta afecta tur ciu- 
dadano di e pais aki y special- 
mente esnan cu ta traha den e 
area cerca di e planta. Ami ta 
considera esaki un di e logro- 
nan mas grandi di e Gobierno 
aki. Nos no a realisa tur nos 
metanan ainda pero nos ta lo- 
grando si”, Prome Minister a 
remarca. 

Merca: 
Persona na Colorado infecta 
cu plaga bubonico 


(usatoday)—Un persona 
den Pueblo County, Col- 
orado, a ser infecta cu e 
plaga 
bubonico, 
segun 
oficialnan di salud local a 
bisa dialuna. 


Siman pasa, oficialnan estatal 
y local a identifica e caso basa 
riba resultadonan di test pre- 
liminario. Ttrysten Gracia, 
un vocero pa e departamento 
di Salud Publico y Ambien- 
te na Pueblo, a bisa den un 
email diamars mainta cu e ta- 
bata e plaga bubonico. Anun- 
cionan mas prome tabata mas 
general, bisando cu e tabata 
un “plaga.” E infeccion a ser 
reporta inicialmente diabi- 
erna siman pasa. E departa- 
mento a bisa cu e persona a 
ser hospitalisa pa plaga bu- 
bonico pero nan condicion 
a mehora. Pasobra plaga ta 
localmente endemico, ta difi- 
cil pa punta kico e fuente di e 
infeccion ta, Garcia a bisa. 


E plaga bubonico, cual a cau- 
sa un destruccion durante e 
pandemianan historico den 
Europa y Asia, ta causa pa e 
bacterium Yersinia pestis. 
Esaki ta ser transmiti pa pieu 
cu ta establece nan riba ani- 
malnan reodor den salvahe, 
incluyendo raton y cacho di 
sabana. Plaganan ta sosode 
ora pieunan infecta morde 
hende, of ora humanonan 
mishi cu un animal infecta. 


Mayoria caso humano na 
Merca a sosode den e parti 
suroeste—na New Mexico, 
Arizona y Colorado—y den 
e West—California, Orgeon 
y Nevada. Merca tin un av- 
erahe di shete caso di plaga 
humano pa aña, segun e cen- 
tro di control y prevencion di 
malesa (CDC). 


Na maart, un homber di 
New Mexico a muri di plaga, 
segun oficialnan di salud a 
anuncia. Oficialnan di Or- 
egon a identifica un caso hu- 


mano di plaga na februari. 
E caso na Oregon probable- 
mente ta causa pa un pushi 
infecta. 


Kico ta sintomanan di plaga 
bubonico? 
Sintomanan por desaroya 
despues di un periodo di in- 
cubacion cu ta dura entre un 
dia y un siman, segun e Or- 
ganisacion Mundial pa Salud 
(OMS). Plaga tipicamente 
ta causa keintura y calafriu, 
dolor di cabes severo, dolor 
di musculo, nausea y saca- 
mento. 


Un sintoma comun ta nobo 
linfatico hincha y doloroso, 
yama “buboes”, cual ta duna e 
forma mas comun di e male- 
sa su nomber, plaga buboni- 
co. Esakinan ta manifesta den 
curpa como hinchamento 
den e cocodek, groin y nek, 
segun Mayo Clinic a bisa. 
Buboes ta varia den tamaño. 
E plaga bubonico no ta plama 
di un persona pa otro, segun 
CDC a bisa. 


Otro forma di plaga ta in- 
clui neumonico, cual ta pasa 
ora e bacteria infecta e pul- 
monnan; y septicemico, ora 
e bacteria ta infecta sanger. 
OMS ta calcula cu 30 pa 60 
porciento di hende ta muri di 
e plaga bubonico. Plaga neu- 
monico ta fatal si no ser trata. 
Actualmente no tin ningun 
vacuna pa plaga na Merca. 
Hende cu ta desaroya sinto- 
manan di plaga mester bay 
dokter. Antibiotica por trat’e, 
pero un persona mester ser 
trata inmediatamente pa asi- 
na preveni nan bira mas malo 
of hasta morto. 


Cantidad di scolnan participando na e 
proyecto di scol saludabel a subi di 10 pa 15 


E programa di Scol Sa- 
ludabel ta forma parti di 
e Plan Nacional di pre- 
vencion di malesanan no 
transmisibel. 
Minister 
Oduber a splica cu e plan 
aki ta un plan integral cu a 
cuminsa na aña 2020 pero 
a para door di e pandemia. 


Pero manera cu pandemia 
a pasa e plan nacional 
di prevencion a cuminsa 
continua mas lihe posibel. 


Tres ministerio ta uni pa 
duna sosten financiero na un 
programa cu ta enfoca den 
crea un estilo di bida saluda- 


bel y asina logra implementa 
un rutina di come saludabel 
pa alumnonan aki na Aruba. 
Den e programa Scol Salu- 
dabel no solamente ta enfoca 
riba salud fisico pero tambe 
riba salud mental, movecion 
y bienestar total di e muchan- 
an. Mas salud un mucha ta, 
mas productivo e ta den bida. 
Minister Oduber ta kere 
firmemente den campañanan 
y programanan di preven- 


cion. Prevencion ta e yabi 
pa tin un fondo di AZV cu 
ta keda sostenibel den fu- 
turo y pa haci esaki posibel 
nos mester cuminsa na nos 
muchanan. Cu gran orguyo 
Minister Dangui ta informa 
pueblo cu a bay di tin 10 scol 


cu ta participando na e pro- 
grama, pa 15 scol. 
Un danki na departamento di 
salud publico/Jeugd Gezond- 
heids Zorg, departamento 
di asuntonan social, SKOA, 
SPCOA, IPA, DPS y GSA 
pa nan participacion na un 
manera hopi activo. Nan ta 
sigui traha cu e meta pa logra 
tur scol aki na Aruba pa ta 
ariba e programa di Scol Sa- 
ludabel. 
Minister Oduber ta sigui 
traha pa conscientisa nos 
muchanan na Aruba pa hiba 
un bida saludabel cu sigur 
lo contribui na un desaroyo 
positivo pa nos pais. 

Corsou: Biyetenan di 100 florin ta ser rechasa den medio di preocupacion 
cu biyetenan falso 


(CuraçaoChronicle) 
- 
Den respuesta na e circu- 
lacion di e biyetenan falso 
di 100 florin, varios stacion 
di gasolin y supermarket 
riba e isla a implementa 


politica pa no acepta e bi- 
yetenan aki mas. 


Segun vocero, “e negoshinan 
ta den nan derecho pa nenga 
e biyetenan aki. E ley aki ta 


duna nan e libertad aki. Cli- 
entenan no por obliga e ne- 
goshinan acepta cash, apesar 
di su status como placa legal.” 


Banco Central di Corsou y 


Sint Maarten (CBCS) a in- 
dica cu e circulacion di e biy- 
etenan falso ta sospecha di ta 
minimo. 


Nan a provee guia na e nego- 
ciantenan riba con pa iden- 
tifica e biyetenan falso, in- 
cluyendo e uso di un marker 
special. 


Den april, CBCS a duna un 
advertencia tocante e biy- 
etenan di 100 florin. 


E biyetenan fraudulento aki 
ta crea cu materialnan di cali- 
dad halto, cual ta haci un de- 
safio pa distingui esaki cu e 
biyete genuino. 


Cada biyete falso ta inclui un 
marca cu ta similar na e logo 
di CBCS, visibel como un 
gradient ora cu pone esaki 
contra luz, ambos scur y mas 
licht cu e papel alrededor. 


Ademas, e letter N y A ta cru- 
cial pa motibo cu nan mester 
alinea perfectamente cu otro 
y e ink por ser sinti den varios 
parti dilanti di e biyete. 


Tambe por diferencia entre e 
biyetenan real y falso pa me- 
dio di mira e ink, pa motibo 
cu e biyetenan falso tin un 
ink mas cla den e letternan 
chikito patras di e biyete, cre- 
ando un efecto di transicion 
di color. 


Ademas, e tercer motif riba 
e biyete falso ta traha cu ink 
mas scur y tin falta di e glit- 
ter cu ta presente riba e biyete 
autentico. 


CBCS ta sigui urgi vigilancia 
entre e negociantenan y e pu- 
blico, enfatisando e impor- 
tancia di verifica e autenti- 
cidad di biyetenan prome cu 
acepta nan den transaccion. 


Mas di 8 abogado Hulandes ta 
busca defende Nuto Wawoe 


(CuraçaoChronicle) - Mas 
di 8 abogado Hulandes a 
expresa nan interes den 
defende 
Urvin 
“Nuto” 
Wawoe na Corsou, cu nin- 
gun di nan siendo aboga- 
do local. Wawoe, un figura 
lider den No Limit Sol- 
diers Gang for di Koraal 
Specht, ta actualmente 
wardando pa su huicio na 
Hulanda. 


Urvin ‘Nuto’ Wawoe a ser 
hiba for di Republica Do- 
minicana pa Hulanda via 
Corsou den fin di mei. El a 
yega Corsou bao e vigilancia 
di 15 agente di FBI. E aboga- 
donan Hulandes cu awo kier 
encarga di su defensa mester 
prome afilia nan mes cu un 
oficina di abogado local pa 
trata e caso riba e Isla. 


Wawoe ta sospecha y ta in- 
volucra den asesinato, trafico 
di droga di escala grandi y la- 
bamento di placa ambos na 
Corsou y Sint Maarten. 


Su detencion ta parti di e 
investigacion Themis, un 
investigacion 
comprensivo 
tocante 
organisacionnan 
criminal na Corsou y Sint 
Maarten. 
Den 
november 
2020, 
Shurandy 
‘Tyson’ 
Quant, un amistad di infncia 
di Wawoe for di e bario Ko- 
raal Specht y otro figura clave 
den NLS, a ser deteni na 
Dubai durante e prome fase 
di e investigacion aki. 


E partinan andando di e 
investigacion 
Themis 
ta 
premira di trece dilanti mas 
informacion tocante e ex- 
tento di e rednan criminal y 
e rol di otro sospechosonan. 
Corsou tin speransa di caba e 
influencia di e gangnan aki y 
mehora e seguridad riba e isla 
via e proceso legal aki. 


E etapanan binidero di e in- 
vestigacion Themis ta den 
schedule pa october y de- 
cember di e aña aki. 

Presidente di Senado ta corta discusion tocante minister di Asilo su 
comentarionan controversial haci den pasado 


(NLTimes) - Un debate 
den Eerste Kamer, Senado 
Hulandes, a ser corta pa e 
presidente ora cu e topico 
di e declaracionnan haci 
pa Minister di Asilo y Mi- 
gracion Marjolein Faber a 
ser treci dilanti pa Sena- 
dor Farah Karimi. 


E Senado tabata dialogando 
tocante un ley nobo cu lo 
haci mas facil nenga un per- 
sona stranhero su soliticacion 
pa residencia si nan tin un 
historia criminal serio. 


GroenLinks-PvdA su politi- 
co tabata na palabra y a usa su 
tempo pa trece dilanti Faber 
su posicion den pasado. 
Prome cu a bira un minister 
siman pasa, e politico di PVV 
tabata simultaneamente Se- 
nador y miembro di conseho 
di e provincia pa casi 15 aña. 
Su posicion a cambia despues 
cu PVV a forma un coalicion 
cu VVd, BBB y NSC. 


Presidente di Senado Jan 
Athonie Bruijn di VVD a in- 


terveni y a urgi su persona 
pa stop. E debate mester ta 
tocante e ley y no tocante e 
antecedente di e minister, 
Bruijn a argumenta. El a in- 
terveni despues cu BBB, PVV 
y Ja21 a trece dilanti keho to- 
cante esaki. 


E amienda en cuestion ta con- 
cerni e podernan cu lo otorga 
na IND. E departamento 
ta birando parti di Faber su 


portfolio como minister. Pa 
e motibo aki, e antecedente 
personal di e minister si ta 
importante segun Karimi. 
“Mi no ta compronde dicon 
mi ta ser silencia,” e Senador 
a responde cu indignacion. 


“E pregunta ta si un persona 
cu a usa di manera sistemati- 
co y continuo ideanan racista 
y lenguahe cu ta kita balor di 
ser humano pa añanan por 


implementa e ley aki di un 
manera husto,” e miembro 
di Eerste Kamer a bisa. Faber 
a pasa “henter su carera po- 
litico” riba “odio contra Mu- 
sulmannan, solicitantenan di 
asilo, refugiadonan y perso- 
nanan Hulandes cu un ante- 
cedente di migracion,” Kari- 
mi a bisa. 


Faber 
su 
nombracion 
a 
ser trata intensamente den 


Tweede Kamer tambe a causa 
di declaracionnan cu el a haci 
den pasado. Esaki mas tanto 
ta trata su creencia den e teo- 
ria di reemplaso, unda ta kere 
cu migrantenan ta buscando 
reemplasa e poblacion di otro 
nacionnan y cambia su com- 
posicion. E teoria aki ta basa 
riba nacionalismo di hende 
blanco y como un Senador 
Faber a expresa sosten pa e 
teoria aki. 


Despues di e disgusto y criti- 
canan fuerte, Faber a dis- 
tancia su mes di su declara- 
cionnan haci den pasado 
durante e confirmacion di 
e audiencianan den Tweede 
Kamer. Simultaneamente, el 
a expresa preocupacion pa e 
migrantenan cu ta trece cu 
nan, nan propio tradicionnan 
y ta hala un banda e tradi- 
cionnan y balornan Hulan- 
des. El a ser critica pa oposi- 
cion y parlamentarionan ade- 
mas di algun di miembronan 
den e coalicion, ken ta acusa 
cu e tabata bistiendo e mesun 
declaracionnan cu otro paña. 

Consumo di carni na Argentina a yega na nivel mas abou den 100 aña 


(DW) – Carni di baca ta bi- 
rando un luho cada biaha 
mas grandi pa mayoria di 
poblacion di Argentina 
cu a restringi di e dieta e 
alimento aki causando e 
caida di su consumo mini- 
mo den siglo aki, segun un 
rapport di Bolsa di Com- 
ercio di Rosario a revela 
dialuna ultimo. 


Si e tendencia aki lo conti- 
nua, e consumo pa habitante 
na 2024 ta bay cera casi den 
44.8 kilo pa persona, e indica- 
do mas baho for di aña 1920, 
e estudio a reporta. 
Na Argentina, un pais orguy- 
oso di su carni di baca, e con- 
sumo promedio historico di e 
alimento aki ta di 72.9 kilo pa 
aña pa persona. 
E disminucion ta e resultado 


di inflacion, cu tabata di 280% 
interanual te mei 2024, y di e 
recesion economico segun 
indicadornan oficial. Mas di e 
mita di e poblacion di Argen- 
tina di 45 miyon habitante, ta 
pober. 
Na ciudad di Buenos Aires, 


esun di mas prospero di e 
pais, e tasa di indigencia—es- 
nan cu no por cumpra e ca- 
nasta basico—a duplica di 8% 
pa 16% den prome tres luna 
di 2024 compara cu e mesun 
periodo di aña anterior. 
E consecuencia ta e migra- 


cion di personanan consumi- 
dor di otro tipo di alimento 
cu ta aporta proteina y ta mas 
economico, manera carni di 
porco of galiña, segun e rap- 
port ta señala. Tambe a reg- 
istra un caida di tur tipo di 
carni. 


Otro dato cu ta describi e 
panorama alarmante di con- 
sumo di carni na Argentina 
ta cu entre januari y mei di e 
aña aki 69% di e produccion 
a destina na mercado interno, 
compara cu e 75% di aña pasa 
y leu di 85% promedio regis- 
tra den e siglo aki, “e produc- 
cion di carni di baca ta den 
su balornan minimo for di 
1990” economistanan a sigu- 
ra den e rapport. 


E otro banda di e consumo 
menor interno aki ta un au- 
mento di exportacion. Se- 
gun datonan di Secretaria di 
Bioeconomia, entre januari y 
mei a manda 385,000 ton di 
carni cu weso, un 10% mas 
cu na 2023 y e volumen di 
mas halto den e serie cu a 
cuminsa na 1990. 


Colombia: Centenares di indigena ta biba den un parke den 
condicionnan anti higienico 


(BBC) – Awendia Parke 
Nacional Enrique Olaya 
Herrera na Bogota ta es- 
cenario di un grandi y pre- 
cario campamento unda 
ta calcula cu mas di 500 
indigena ta bibando eynan 
for di lunanan atras. 


Mayoria di nan ta personanan 
desplasa di zona di conflic- 
tonan na departamentonan 
di Choco of Risaralda y nan ta 
pidi garantianan pa bay back 
na nan resguardo of reubica 
nan cu derechonan teritorial 
y proteccion di Estado. 
Den e campamento tin un 
cantidad grandi di mucha, 
unda hopi di nan ta cana pia 
abou y hasta casi sin paña ex- 
poni na e bientonan basta friu 
di Bogota. 
“Ta un emergencia humani- 
tario” Isabel Mercado di 
Conseheria di Paz di Bogo- 
ta, un di e varios institucion 
Colombiano cu ta purba di 
busca un solucion na e prob- 
lematica aki, a señala. 
Mientras, e malesanan respi- 
ratorionan ta afecta e salud di 
e indigenanan, specialmente 
di e muchanan. 
“E situacion di muchanan ta 
dramatico. Bo ta haya baby cu 
ta cuida otro baby,” un fuente 
di Secretaria di Cultura di 
Bogota a bisa. 
Tambe tin denuncianan di 
presunto explotacion y abuso 
infantil asina como tambe 
violencia di genero contra 
miembronan di comunidad. 
Te awor, Bogotanonan ta par- 
ce di a custuma di biba cu e 
crisis aki, pero den e prome 
siman di juli hues a admiti 


un demanda contra Alcaldia 
di Bogota pa “acumulacion di 
derechonan cu a ser viola den 
pleno bista di funcionarionan 
di districto y nacion.” 
Di acuerdo cu Alcaldia, den 
ultimo lunanan a adelanta 


dialogonan cu lidernan, enti- 
dadnan distrital y nacional pa 
busca solucionnan na status 
di e poblacion aki na Bogota, 
aunke otronan ta señala cu 
e problema ta birando mas 
grave cada dia. 


Pa e residentenan na Bogota 
ta casi imposible ignora loke 
ta sucediendo den e parke, 
ubica den pleno carera Sep- 
timo, esun di mas emblem- 
atico y vital di e capital unda 
cada diadomingo y dianan 


festivo ta bira un luga unda 
su habitantenan ta haci activi- 
dadnan den aire liber. 


Segun autoridadnan, tin cer- 
ca di 2,200 indigena bibando 
den e ciudad. Mas di 500 ta 
biba den e parke, segun Con- 
seheria di Victima, aunke 
otro registro ta indica cu nan 
ta mas di 700. For di momen- 
to cu ta existi e crisis di indi- 
genanan desplasado pa Bo- 
gota, rapportnan institucio- 
nal frecuente y den prensa ta 
describi e condicionnan anti 
higienico, yen di malesanan y 
di hamber den e tentnan im- 
provisa cu nan a haci. 


Isabel Mercado di Conseh- 
eria di Paz di Bogota a bisa 
cu e situacion aki ta bin for di 
2018 “ora inseguridad a bira 
pio den nan teritorio pa en- 
frentamentonan entre dife- 
rente grupo arma. For di ey- 
nan a genera un practica cu e 
comunidad aki ta desplasa pa 
Bogota y ta exigi na Gobierno 
mehora e seguridad y exis- 
tencia den nan resguardo.” 
Mercado tambe a splica cu 
tabatin varios acuerdo entre 
Gobierno y comunidadnan 
y nan a bay back na nan teri- 
torionan, pero lamentable- 
mente hopi di nan ta caba 
biniendo Bogota back pa no 
cumpli e acuerdonan y con- 
flictonan no ta stop. 


Bisiñanan tambe ta denun- 
cia e impacto ambiental di e 
campamento aki den e parke. 
Pa hopi hende, soluciona e 
problema aki di indigenanan 
ta un carera contra tempo. 

Cuba: Aministia Internacional ta declara preso 
di consenshi e profesor Pedro Albert 


(CiberCuba) - Aminis- 
tia Internacional (AI) a 
declara preso di consen- 
shi e profesor y activista 
politico Cubano Pedro 
Albert Sanchez, y a pidi 
e mandatario Miguel Di- 
az-Canel Bermudez pa 
pone den libertad “inme- 
diatamente y incondicio- 
nalmente”. 


E organisacion no gubern- 
amnetal a haci publico e de- 
cision dialuna ultimo, algun 
dia prome cu cumpli e di 
tres aniversario di e mani- 
festacionnan historico di 11 
y 12 di juli di 2021 na Cuba, 
contexto den cual tambe 
nan a emiti un declaracion 
demandando e regimen pa 
libera tur e personanan cu ta 
deteni inhustamente sola- 
mente pa eherce nan dere- 
chonan di libertad di expre- 
sion y di reunion pacifico. 


Entre e Cubanonan deteni 
arbitrariamente, 
Amnis- 
tia a menciona e presonan 
di consenshi Jose Dan- 
iel Ferrer Garcia, lider di 
oposicion; e artistanan Luis 
Manuel Otero Alcantara y 
Maykel Osorbo; y e pastor- 
nan yoruba Loreto Hernan- 
dez Garcia y Donaida Perez 
Paseiro. 


E comunicado a recorda cu 
e profesor Albert di 68 aña 
ta conoci pa su criticanan 
contra e regimen Cubano y 
su defensa di libertad di ex- 
presion y reunion pacifico. 
For di 2020, el a ser deteni 
na diferente ocasion pa par- 
ticipa den protestanan paci- 
fico y manifesta opinionnan 
disidente. 


Pa su participacion den e 
manifestacionnan di 11 di 
juli el a ser acusa di comete 
delitonan di “desorden pu- 
blico” pa cualnan e regimen 
a conden’e na cinco aña di 
prizon. 


Amnistia Internacional a de- 
nuncia cu, for di november 
2023, e profesor ta perman- 
ece den prizon den condi- 
cionnan duro cu a deteriora 
ainda mas su salud, ya cu e ta 
sufri di cancer y otro enfer- 
medadnan, door di cual el a 
emiti dia 7 di juli un accion 
urgente, den cual e ta pidi 
e personanan rond henter 
mundo pa exigi e gobierno 
Cubano su liberacion inme- 
diato y sin condicion. 
E declaracion ta adverti, 
ademas, cu e Estado Cuba- 
no mester stop e represion 


sistematico contra activista, 
artista, familiarnan di perso- 
nanan cu ta deteni pa moti- 
bonan politico, intelectualnan 
y periodistanan, y como parti 
di esaki, “anula e articulonan 
di e Codigo Penal cu ta crimi- 
nalisa e disidencia y ta viola e 
derecho di libertad di expre- 
sion.” 
Ana Piquer, directora pa 
Americas di Amnistia Inter- 
nacional a cualifica manera 
“inaceptabel” cu e autoridad- 


nan Cubano ta sigui usa tac- 
ticanan represivo pa silencia 
esnan cu ta durf di halsa nan 
bos den defensa di nan dere- 
chonan humano. E represion 
constante pa purba sofoca 
cualkier forma di disidencia 
mester stop pa caba.” 


E ONG a afirma cu e situa- 
cion di derechonan humano 
na Cuba ta sigui deteriora, 
cu un aumento di repre- 
sion y criminalisacion di e 


disidencia y a puntualisa cu 
desde cu e regimen a imple- 
menta disposicionnan legal 
nobo na 2022, entre cual ta 
inclui e Codigo Penal, nan a 


documenta un uso indebido 
di esakinan pa persigui perso- 
nanan cu ta exigi of ta purba 
eherce libremente nan dere- 
chonan. 


Spaña ta gana Francia 2-1 y 
ta yega na final di Euro 2024 


(AP)—Spaña a yega na e etapa final di e Campeona- 
tonan Europeo cu un victoria 2-1 riba Francia ayera 
y cu Lamine Yamal di 16 aña birando e hungador 
mas jong cu a hinca gol den e torneo. 


Francia tabatin un avance di trempan ora Randal Kolo 
Muani a hinca un cabesaso for di Kylian Mbappé, ken a 
hunga sin un mascara e biaha aki, prome cu e momento 
briyante di Yamal den e di 21 minuut. Dani Olmo a hin- 
ca loke a ser preubo como e gol ganador cuatro minuut 
despues. 


“Nos a pasa un tempo duro despues di no a anticipa pa 
keda atrasa asina trempan caba. Mi a djis tuma e bala y mi 
kier a hink’e. Mi ta hopi contento,” Yamal a bisa. 


Spaña, cual ta persiguiendo un record di cuatro titulo di 
Campeonatonan Europeo, lo hunga contra Inglatera of 
Hulanda den e final diadomingo na Berlin. Hulanda y In- 
glatera lo hunga diaranson na Dortmund. 


A pesar di e avance di Francia, no por a stop e gol iguali- 
sador briyante di Yamal den e di 21 minuut ora el a bira e 
hungador mas jong pa hinca gol durante un Campeonato 
Europeo masculino ora el a curva e bala pasa Mike Maig- 
nan drenta net. 


Y Spaña a cambia e wega completamente cuatro minuut 
despues ora defensa Frances Jules Koundé a laga e tiro di 
Olmo bira un gol. Originalmente el a ser husga pa UEFA 
como un auto-gol di parti Koundé, pero despues toch a 
duna Olmo su derecho na dje. “Si e ta mi gol of no, loke ta 
importante ta cu nos tin un,” Olmo a bisa. 


Francia a domina posesion den e segunda mita pero asina 
mes no por a logra. 


Equipo Hulandes ta enfrenta 
problema cu biahe prome cu 
wega semifinal contra Inglatera 


(AP)—E preparacion di Hulanda pa su wega con- 
tra Inglatera den e semifinalnan di Campeonatonan 
Europeo a ser stroba ayera ora nan mester a cambia 
plannan di biahe pa ciudad anfitrion Dortmund pa 
via di un “blokeo” riba liña di trein. 


E Hulandesnan mester a tuma un trein for di Wolfsburg 
pa Dortmund pero servicio a ser cancela, e equipo a bisa. 
E ora e equipo mester a bula aproximadamente 300 kilo- 
meter pa yega Dortmund, cual a forsa e cancelacion di nan 
conferencia di prensa na Westfalenstadion cu entrenador 
Ronald Koeman y defensa Nathan Aké. 


Media Hulandes a reporta cu hungadornan y staff tabata 
riba e plataforma di stacion ora nan a haya sa tocante e 
problema cu servicio. Alemania a ser enfrenta cu temper- 
aturanan hopi cayente ayera. 


Miembronan di e equipo tipicamente ta tuma un cana riba 
veld riba e dia di wega na Euro 2024. Entrenador di In- 
glatera Gareth Southgate a bisa cu e no ta anticipa cu e Hu- 
landesnan lo ta contento cu e strobacion. “Nos ta hunga te 
9or di anochi pues tin basta tempo,” Southgate a bisa cu un 
sonrisa. “Mi ta sigur nan lo haya cena ora nan yega.” 

24 studiantenan di EduCampus a Gradua 
Den un estilo unico e ceremonia a tuma luga na Parke Arikok 


Den transcurso di e di- 
anan nos dilanti, Minister 
Endy Croes ta atendien- 
do diferente Ceremonia 
di Graduacion rond di 
Aruba. Diamars atardi, 
memey di docente, mayor, 
y famia na Parke Arikok a 
tuma luga e Ceremonia di 
Graduacion di EduCam- 
pus, unda cu 24 graduado 
a ricibi nan diploma. 


Presente tambe na e ceremo- 
nia tabata Minister Pleni- 
potenciario na Merca Sra. 
Zulema Erasmus y Inspector 
General Sr. John Hessen. E 
atardi special aki a inicia cu 
e entrada oficial di e 24 grad- 
uadonan, sigui pa discurso di 
fundado di EduCampus Sra. 
Stephanie Croes. 
Minister di Enseñansa y De- 
porte Endy Croes a hiba pa- 
labra, unda cu den nomber 
di Gobierno di Aruba, el a 


felicita e graduadonan cu 
e gran logro aki. E hoben 
Xian-Iva Croes a declama un 
bunita poesia titula: 365 days. 
Ademas di esaki, Sra. Lorelyn 
Jonshon a comparti su exper- 
encia personal, alabes a felici- 
ta e studiantenan cu a obtene 
nan diploma. 
Un momento hopi emocio- 
nante tabata ora cu a yama e 
mayornan di e graduadonan 
riba escenario pa nan haci 


entrega di e diploma na nan 
yiu. E miho graduadonan di 
EduCampus ta: Shanelline 
Wathey y Shurvinzqia Geer- 
man. Por ultimo, Minister 
Endy Croes ta gradici ekipo 
completo di EduCampus, 
staf, docente y mayornan cu 
a contribui cu e logro di e 
graduadonan. Alabes ta desea 
tur graduado hopi exito den 
nan futuro. Nos ta orguyoso 
di boso! 
Layzmina Emerencia 
orguyoso cu “Baila Bo 
Historia” na Filomena 
College Mavo 


Pa algun luna, Filomena 
College MAVO, a presenta 
un afterschool project tit- 
ula “Baila bo Historia” cu 
tabata organisa y dirigi pa 
e hoben maestro Layzmi- 
na Emerencia for di Am- 
sterdam. Alumnonan por 
a inscribi p’e proyecto y 
siña diferente arte den 
dje. E artenan baile, mu- 
sica, fashion, filmacion 
y pintura tawata loke e 
grupo grandi di hoben a 
specialisa den dje. 


Layzmina tabatin su Team 
su tras den realisacion dje 
proyecto aki y cu e ta gradici 
masha hopi. E team a consisti 
di Samantha Illidge, Daniella 
Mvambanu, Kevin Gumbs, 
Darwin Winklaar, Ken Wolff, 
Natusha Croes, Jefferson 
Ralph Clerge. Tambe danki 


na Directorado y alumnonan 
di Filomena College MAVO 
na San Nicolas y Prensa di 
Aruba. 
Na final e alumnonan a pre- 
senta nan creacion y e pelic- 
ula di “Baila Bo Historia” na 
nan amigo y famianan riba 
dia di cultura 2024. E mae- 
stro di ceremonia tabata Ad- 
donsito Croes y e locacion 
tabata rotonde di Nicolaas 
store. 

Candela di mondi tabata menasa un cas mainta tempran na Tanki 
Leendert 


Diadomingo 
mainta 
a 
drenta informe di cu tin 
un pida mondi na candela 
pega cu un cas na Tanki 
Leendert, mesora a dirigi 
un unidad di bombero na 
e sitio. 


Na yegada di bombero nan 
a inicia un combate duro y 
directo cual a logra domina e 
candela por completo y asina 
kita e peliger cu e cas den 
cercania tabata core. Despues 
nan a basha awa riba dje y 
paga e candela por completo. 


Chauffeur a pasa riba pia di peaton dilanti club nocturno 


Diadomingo madruga a 
drenta informe di un ac- 
cidente dilanti un club 
nocturno na Tanki Leen- 
dert, mesora a dirigi tanto 
polis como ambulans na e 
sitio. 


Na yegada di e patruya a bin 
compronde cu un chauffeur 
a pasa riba pia di un peaton. 
Na yegada di e ambulans nan 
a atende e victima y a trans- 
porte pa hospital. 


Homber a ser laga atras desorienta pa su 
amigo y no sa con el a kap su cabes 


Diasabra anochi a dren- 
ta informe di cu tin un 
homber cu kap na cabes 
y e no sa kiko a pas’e na 
Santa Cruz. 


Mesora a dirigi tanto polis 
como ambulans. Na yegada 
di e patruya a bin compronde 
cu aki ta trata di un homber 
cu a bay sali cu un amigo y 
despues cu e amigo a bay e lo 
a cay y a kap su cabes. 


Na yegada di e ambulans nan 
a atende y a transporte pa 
hospital. 


Persona a bay Wabistraat y menasa su ex 
pareha cu morto 


Diadomingo madruga a 
drenta informe di un caso 
di menasa di morto na 
Wabistraat, mesora a di- 
rigi patruyanan na e sitio. 


Na yegada di e patruyanan a 
topa cu e homber y despues 
di a hala su atencion a core 
cun’e for di e sitio. Segun e 
dama su ex ta conosi pa cana 
cu arma. Polis a controla e 
homber pero no tabata tin 
arma cun’e. Polis a bisa e 
dama e camindanan pa cana 
si e kier entrega keho. 


Polis a detene chauffeur 
burachi cu a dal un pick-up 
dilanti club nocturno y core 
bay for di e sitio 


Diadomingo madruga un 
patruya cu tabata tene 
vigilancia y control di- 
lanti un club nocturno na 
Palm Beach a wak con un 
chauffeur a reverse dal un 
pick-up staciona y a core 


bay for di e sitio. 
Mesora nan a sali bay su tras 
y a par’e banda di ex Rio 
Grande. Ora polis a test e 
chauffeur esaki a surpasa e 
limite permiti y polis a de- 
tene. 

Persona burachi a drenta cas robes na Madiki Kavel 


Diasabra anochi a dren- 
ta informe di cu tin un 
homber 
desconosi 
a 
drenta un cura di cas haci 
manera ta su cas na Ma- 
diki Kavel, mesora a dirigi 
un patruya na e sitio. 


Na yegada di e patruya a bin 
compronde cu aki ta trata di 
un hende di edad cu a bruha 
di cas. Polis a pidi e vehiculo 
di transporte pa hib’e su cas 
mes! 


Polis a bay Sero Patrishi 
pa un cacho cu a morde un 
mucha 


Diasabra anochi a drenta 
informe di cu un cacho 
lo a morde un mucha na 
Sero Patrishi, mesora a di- 
rigi un patruya na e sitio. 


Na yegada di e patruya a bin 
compronde cu aki ta trata di 
un caso unda e cacho lo a ata- 


ca e mucha y a morde e mu- 
cha. Pero no ta eynan unda e 
cos a sosode y a redirigi e pa- 
truya un poco mas leu unda e 
acto a tuma lugar. 


Polis a traha un rapport di e 
susedido y a keda di laga polis 
di bario sigui atende e caso ey. 


Polis a detene chauffeur burachi coriendo auto malo den Santa Cruz 


Diasabra atardi polisnan 
atento di districto 4 (San- 
ta Cruz) a nota un chauf- 
feur ta core malo riba 
caminda y mesora nan a 
par’e banda di e banco. 


Polis a test e chauffeur y el 
a surpasa e limite permiti pa 
ley. Mesora a detene y a para 
su auto un banda. 


Polis a detene chauffeur burachi envolvi den accidente na rotonde 
banda di Acero na Tanki Leendert 


Diasabra atardi a drenta 
informe di un accidente 
na e rotonde banda di 
Acero na Tanki Leendert, 
mesora a dirigi un patruya 
na e sitio. 


Na yegada di e patruya a bin 
compronde cu aki ta trata di 
un chauffeur bao influencia. 
Ora polis a test e chauffeur 
a bin resulta cu ela surpasa 
e limite permiti y a detene e 
chauffeur. 


riba caya a17 

Accidente di cadena cu 3 hende herida na 
Cura Cabay 


Diasabra merdia a drenta 
informe di un accidente 
cu hende herida na Cura 
Cabay, mesora a dirigi 
tanto polis como ambu- 
lans na e sitio. 


Na yegada di e patruya a bin 
compronde cu aki ta trata di 
un accidente di cadena entre 
3 auto unda esnan den un 
di e autonan 2 mucha y un 
dama a resulta herida. Na 
yegada di e ambulans nan a 
atende e muchanan na e sitio 
mes mientras e dama si a ser 
hiba Centro Medico. 


Auto a dal un motociclista 
crusando cu un motocicleta 
electrico riba zebrapad 


Diasabra merdia a drenta 
informe di un accidente 
cu hende herida dilanti 
Sun Plaza mall, mesora 
a dirigi tanto polis como 
ambulans na e sitio. 


Na yegada di e patruya a bin 
compronde cu e dama chauf- 
feur di un Toyota Rav no a 
mira e motocicleta electrico 
crusando riba e zebrapad y a 
dal e. Na yegada si e ambu- 


lans aa controla e motociclis- 
ta cu tabata tin unicamente 2 
rasca na su rudia mientras a 
atende e dama chauffeur di e 
Rav ya cu e tabata spanta. 


Polis a avisa e motociclista 
cu si ta bay crusa riba zebra- 
pad sea bicicleta of motor- 
cycle nan mester baha y crusa 
canando banda di nan vehi- 
culo. 


Accident entre autobus y pick-up dilanti 
Pricesmart; E pick-up a sigui core 


Diasabra mainta a drenta 
informe di un accidente 
banda di Pricesmart, me- 
sora a dirigi un patruya na 
e sitio. 


Na yegada di e patruya a bin 
compronde cu aki ta trata 
di un accidente entre un 
Autobus cu a sali dilanti un 
pick-up y nan a accidenta. 
E chauffeur di e pick-up no 
kier a warda riba polis y a 
sigui core. Polis di trafico a 
presenta y a keda di bay bus- 
ca e pick-up aki. 


Cobramento di boet ta sigui; C.E.A. ta 
sigui cobra acompaña cu polis mainta 
tempran 


Diasabra mainta tempran 
oficialnan di C.E.A. acom- 
paña cu polisnan di e uni- 
dad K9 a sali mainta tem- 
pran pasa cobra esnan cu 


debe boet. 


Si nan no paga, e vehiculo di 
transporte ta eynan mes pa 
hibanan stret pa K.I.A. 


Algun a saca placa mesora y a 
paga pa libranan mes di e mal 
rato di bay sera. 


Polis a pasa lanta chauffeur 
drumi den auto meymey di 
caminda 


Diasabra mainta a dren- 
ta informe di cu tin un 
chauffeur drumi den auto 
para meymey di caminda 
na Fokkerstraat, mesora a 
dirigi un patruya na e si- 
tio. 


Na yegada di e patruya a bin 
haya e chauffeur drumi y nan 
a lant’e pa atende cun’e y por 
a ripara cu e chauffeur ya a 
recupera y despues di a dun’e 
un boet e por a sigui su ca- 
minda. 

Resultado Sorteo 
Juli 09 


Cadena Alexander Lottery ta presenta resultado di weganan di suerte 


merdia 



Letter 


0 
0 
0 


0 


0 
0 


0 


0 
0 
0 
0 
0 





6661 


www.lottoaruba.com 


resultado : sorteo 9 July 2024 Merdia 


Paardenbaaistraat 10, Oranjestad, Aruba Tel.: (297) 525 - 7555 


Joker 


5521 
1.500.000,- 


x Jackpot 
x Match 4+ 


Proximo Jackpot 


X2 


266 


x Jackpot 


Sorteo # 4321 
Sorteo # 


Sorteo # 2377 


3948 


1812 


Sorteo # 4321 


x Jackpot 


x Match 4 
x afl. 12,00 


X2 


0186 


Sorteo # 4321 


Sorteo # 1195 


x afl. 500,00 


x afl.15,00 
x afl 50.00 


Aries 


Mega Ball 


Proximo Jackpot 


340.000,- 


x match 4 


Sorteo # 


Sorteo # 


x afl 8,00 
x Match 4 
2526 


X2 


Proximo Jackpot 


79.000,- 


Sorteo # 


Afl. 440.000,- 




Letter 


0 
0 
0 


0 


0 


160 


171 


07 


0 
0 
3 


59 
88 



8 



8782 


FP 


Proximo Jackpot 


85.000,- 


Sorteo # 6527 


Sorteo # 


x afl 8,00 


x Match 4 


Mega Ball 


03-21-23-25 


Proximo Jackpot 


350.000,- 


x match 4 


Sorteo # 1678 


5592 


Sorteo # 6092 


Sorteo # 1022 


x afl. 500,00 


x afl.15,00 
x afl 50.00 


Libra 


X2 


649 


x Jackpot 


Sorteo # 8289 
Sorteo # 


Sorteo # 2038 


4559 


1653 


Sorteo # 7333 


x Jackpot 


x Match 4 
x afl. 12,00 


X2 


www.lottoaruba.com 


resultado : sorteo 09 July 2024 anochi 


Paardenbaaistraat 10, Oranjestad, Aruba Tel.: (297) 525 - 7555 


Joker 


0726 
1.500.000,- 


x Jackpot 
x Match 4+ 


Proximo Jackpot 


07-15-16-26-27 


5616 


Afl. 460.000,- 


anochi 


diario 
Korsou 
super4 
flamingo 


9143 
7161 
5858 
4738 
5730 
6564 
super5 
4695 
9530 
1815 
46311 
4532 


Cambio den prijs di 
productonan petrolero for di 
10 juli 2024 


ORANJESTAD - Minister 
di Asuntonan Economico, 
Comunicacion y Desar- 
oyo Sostenibel ta anuncia 
e prijsnan nobo di benta 
di combustibel entrante 
10 juli 2024: 


Gasoline unleaded-premium 


: 251,6 cen p/ltr. (- 
6,0 cen) 
Diesel LS 
: 218,5 cen p/ltr. (+ 
0,8 cen) 
Kerosin 


: 200,0 cen p/ltr. (+ 1,3 cen) 
E prijsnan ta inclui BBO/ 
BAZV/BAVP. 


Encuesta di Entrada & Gastonan 2023-2024 
– Ganadornan di periodo 7 y 8! 


Dia 15 di November 2023, 
Oficina Central di Esta- 
distica (CBS) a cuminsa 
cu e Encuesta di Entrada 
y Gastonan. Manera nos 
a menciona e encuesta 
di Entrada y Gastonan ta 
encera 2 parti: 
- 
Hogarnan partici- 
pante lo wordo puntra pa 
contesta algun pregun- 
tanan tocante gastonan cu 
e hogar a haci durante e 12 
lunanan cu a pasa prome 
cu e encuesta aki 
- 
Hogarnan 
partici- 
pante lo wordo pidi pa yena 
un Buki di Gastonan Diario. 
Den e buki aki tur gasto di 
tur miembro di e hogar mes- 
ter wordo yena pa un periodo 
di 2 siman. 


Teniendo na cuenta e es- 
fuerso cu un hogar mester 
haci pa e encuesta aki, CBS a 
logra bin cu un incentivo pa 


hogarnan participa. Hogar- 
nan cu a participa completo 
na e encuesta aki a duna nan 
number di telefon pa asina 


nan por participa pa gana 
un incentivo cu ta un bon 
di supermercado na balor di 
Afl.100. 
CBS ta anuncia e ganador- 
nan di e di shete y di ocho 
periodo y alabes ta mantene 
e anonimidad di e hogarnan 
ganador. E 10 hogarnan ga- 
nador pa e di shete periodo 
cu a tuma lugar den luna 
di mei 2024 ta parti den e 
siguiente areanan di Aruba: 3 
den Oranjestad, 3 den Santa 
Cruz, 2 den Savaneta y 2 den 
Brasil. 
E 10 hogarnan ganador pa e 


di ocho periodo cu a tuma 
lugar den luna di juni 2024 ta 
parti den e siguiente areanan 
di Aruba: 1 den Noord, 2 
den Oranjestad, 3 den Santa 
Cruz, 2 den Savaneta y 2 den 
San Nicolas. 
CBS a tuma contacto cu e 
hogarnan aki pa asina nan por 
busca nan bon di supermer- 
cado. Na final di juli 2024 lo 
saca e ganadornan di periodo 
9. Di e manera aki CBS kier 
sigui incentiva hogarnan pa 
coopera cu e Encuesta di En- 
trada & Gastonan 2023-2024. 


Oficina di Koningin 
Wilhelmina Fonds lo ta cera 
te cu dia 29 di juli 


Koningin 
Wilhelmina 
Fonds Aruba ta informa 
cu en conexion cu vakan- 
tie nos oficina lo ta cera. 
Dialuna 29 di juli nos lo 
ta bek na oficina segun 
nos orario regular cual ta 
9.30am-12.30pm. 


Pa cuido di pashent terminal 
(Thuiszorg), por fabor tuma 


contacto cu: Sra. Lola Geer- 
man na 563-1435. Pa otro 
casonan di emergencia por 
tuma contacto cu Sra. Lilly 
Priince na 593-7227. 
Pa mas informacion semper 
por bishita nos website www. 
kwfaruba.org of nos Face- 
book Koningin Wilhelmina 
Fonds Aruba. 


A19 

SERVICIO/gEnERAl 


San Nicolas 
Oranjestad 


Dokter na warda 


Botica na warda 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 
11141 
Brandweer 
115 
Ambulance 
911 
Hospital 
527-4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 
Ad Patres 
584-2299 
Olive Tree 
584-8888 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


Oranjestad: 
Dakota 
Tel. 588 7364 


San Nicolas: 
San Lucas 
Tel. 584 5119 


Polis di Tehran ta cera oficina di aerolinea 
Turco 


(AP) - Polis na Iran ta 
cera e oficina di aerolin- 
ea Turkish Airlines den e 
capital di Tehran, media 
di Iran a reporta diamars, 
despues cu empleadonan 
femenino na e sitio a ne- 
nga haci uso di e hijab ob- 
ligatorio como acto di re- 
beldia contra e pais su ley. 


E agencia di noticia semi-ofi- 
cial Tasnim a bisa cu oficial- 
nan di polis a bay e oficina 
di e aerolinea na Tehran riba 
dialuna pa duna loke ta con- 
sidera e prome advertencia 
tocante e “incumplimento 
di e uso di hijab” di parti di e 
compania su empleado. 


Sinembargo, e empleadonan, 
kendenan ta nacional di 
Iran, aparentemente “a causa 
problema pa e oficialnan,” 
cual a termina den e ciere, 
accion cu segun Tasnim a ser 
causa pa e empleadonan su 
comportamento. 


Segun Tasnim, e oficina lo 
ser permiti bolbe habri riba 
diaranson y sigui cu negoshi 
manera ta usual, algo cu polis 
no a confirma. 


E rapport tambe a bisa cu po- 
lis no ta cera negoshi a causa 
di e falta di cumplimento 
sino prome ta duna un ad- 
vertencia. 


No tabatin un comentario 
inmediato for di Turkish Air- 
lines a causa di e incidente na 
Tehran. 


Un rebeldia causa pa e ley di 
hijab aki a termina den mani- 
festaionnan den henter e pais 
despues di e fayecimento di 
Mahsa Amini despues di su 


detencion pa e pais su polis di 
moralidad. 


Mientras e manifestacionnan 
aki aparentemente a dis- 
minui, e decision di algun 
muhe di Iran pa keda sin usa 
e hijab a posee un desafio mas 
grandi na e pais si teocracia. 


Autoridadnan di Iran durante 
e ultimo añanan a cera cen- 
tenares di negoshi den e pais. 


Esaki ta inclui negoshinan 
manera restaurant, botican- 
an y oficinanan, a causa di 
permiti empleadonan muhe 
keda sin haci uso di e hijab. 


Pronostico di tempo 


Tempo: 
Awe tardi y awe nochi: 
parcialmente 
nubia 
y 
generalmente seco 
Den marduga y mañan: 
variablemente 
nubia 
cu 
algun awasero breve 


Temperatura 
maximo 
34 
grado Celsius 
Temperatura 
minimo 
28 
grado Celsius 
Indice di calor (heat index) 
den y rond di oranan di 
merdia: 35 pa 40 grado 
Celsius 
Uv index: 12 


Bahada di solo: 7:10pm 
Subida di solo: 6:21am 


Biento: 
Modera te basta fuerte for di 
generalmente direccion oost; 
forsa 4 te 5 (20 te 39 km/ora, 
11 te 21 nudo). 
Durante di dia fuerte te 
posiblemente 
duro 
den 
rafaga; forsa 6 te 7 (40 te 61 
km/ora, 22 te 33 nudo) 


Situacion general di tempo: 
Na e momentonan aki no 
tin disturbio di importancia 
pa weer local. Humedad 
disponible den region por 
induci momentonan cu mas 


nubia y consecuentemente 
un awacero local durante e 
periodo di pronostico aki. 


Di otro un banda por bisa 
cu stof di Sahara lo bay 
stroba e visibilidad un poco 
y trece aire di calidad abou. 
Ta sugeri personanan cu tin 
condicionnan respiratorio pa 
tene esaki na cuenta. 


Condicionnan maritimo/ 
estado di lama: 
Na partinan protege di costa: 
keto, rond di 1 pia. 
Na partinan zuid: trankil te 
modera entre 2 pa 3 pia. 
Na 
partinan 
oost 
te 
noordwest 
di 
costa: 
generalmente 
modera 
cu 
olanan alrededor di 5 pa 6 
pia. 


obituario 
a20 

Señor ta mi wardador, mi’n tin falta di nada 
Salmo 23 


Cu inmenso tristeza pero conforme cu boluntad di Dios, 
nos ta anuncia fayecimento di nos Rey: 


Sr. Dominico Polinario Bermudez 
Mihor conoci como Do/Omo DO. 
*04-08-1926 - †04-07-2024 


Na nomber di su 
Casa: 
†Theodora Bermudez-Tromp 
Yiunan: 
Ruben (Ben) y Sharine Bermudez-Felida 


†Dominico (Tico) Bermudez 


Rudolf (Dolfi) Bermudez y Joa 
Beke 
Alfredo (Freddy) y Soraida 
Bermudez-Maduro 
†Theodor (Win) y †Magriet 
Bermudez-Geerman 
Orlando (Lando) Bermudez y 
Maria Valencia Vargas 
Carlos (Caluchi/Calucho) Ber- 
mudez y Sandra Alzate Perilla 


Nieto- y nietanan: Ruben, Shuradyene, Kyra, Sharissa, Jef- 
frey, Patrick, Priscella, Giancarlo, Déanthony, Kyara, Arnalda, 
Karen y Jacqueline. 


Bisa nieto- y nietanan: Angeline, Alexander, Alexienne, Laty- 
sha, Serenity, Faryenne y Farensio. 


Rumanan: 
Francisca (Fan) Eckmeyer 


Theresa Eckmeyer 


†Emiliana 
(Mimi) 
Evertsz- 
Eckmeyer 
Filomena (Mena) Tromp-Eck- 
meyer 
†Jacintho (Chin) Eckmeyer 


Manera Ruman: 
Irmin Kingsale 
Swa y Cuñanan: Filomena (Mena) Orman-Tromp y famia 
†Estefanus (Pa) Tromp y famia 
†Juan Tromp y famia 
Margo Kock y famia 
Pina Figaroa y famia 
†Emiterio Webb y famia 
†Esteban Figaroa y famia 


Amigo/Amiganan di cas: Mena Orman-Tromp, Nel Bergrok, 
Edgar (Ga) Bergrok, Oscar (Osca) Bergrok y Elvis Holsman 


Bisiñanan di Boegoeroei, Amigo- y amiganan, primo- y pri- 
manan, comer y compernan, amigonan di piscamento y de- 
mas famia Bermudez, Croes, Daemen, de Cuba, Eckmeyer, 
Evertsz, Felida, Figaroa, Frank, Franken, Giel, Jeand’or, Kelly, 
Maduro, Possemis, Slikker, Tromp, Van der Bliek, Velasquez 
y Webb. 


Acto di Entiero lo tuma lugar diaranson dia 10 juli 2024 na 
Misa Santa Ana na Noord y depsues lo Sali pa Santana Catol- 
ico di Noord. 
Nos Rey lo reposa for di 2or di atardi den misa. 


Despues di entiero nos lo no ricibi bishita di condolencia na 
cas. 


Nos disculpa cu si den e momento di nos tristeza nos lo por 
a lubida un famia\nomber. 


“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu hopi tristesa pero conforme cu boluntad di 
Dios nos ta anuncia cu a bay laga nos den brasa di 
Señor 


Essdras Daniel Tejada 
Duran 
*07-01-1989 - †03-07-2024 


Na nomber di su: 
Sra. Mama : Bienvenida Gross Tejada 


Padrastro: Rafael Gross Gonzales 


Ex casa: Josette Martina 


Rumannan: 
Michel Corniel Tejada 
3 rumanna di criansa 
5 hermanastros 


Cuña: Mailenys Corniel Tejada 


Tia: Luz Maria 


Tanta y omonan: Ramirez Tejada, Andrea Tejada, Ana 
Tejadad, Ana Francisca Tejada, Olivo Tejada, Carmen Tejada, 
Fernando Tejada, Dario Tejada, Danitza Tejada, Eva Tejada, 
Elias Tejada, Eddy Tejada, Mayra Tejada, Maria Tejada, 
Dilania Tejada 


Demas subrinonan, primonan, bisiñanan, amigonan y 
conocirnan. 


Ta invita pa acto di entiero cu lo tuma lugar diahuebs 11 di 
juli 2024 na Royal Funeral Home di 2’or pa 4’or di atardi. 
Despues lo sali pa Santana Central Sabana Basora. 


Bendicion y bondad di Señor ta compañami 
tur dia di mi bida, lo mi biba den cas di Señor 
henter mi bida largo. 


Cu inmenso tristeza na nos curason, pero 
conforme cu boluntad di Dios. 
Nos ta participa fayecimento di nos Mama, 
Wela, Ruman y Tanta stima: 


Almira Lorena 
Koolman 
Aruba *28-09- 
1947 – Hulanda 
†05-07-2024 


Acto di entiero lo 
wordo anuncia 
despues. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 
Cu dolor na nos curason, nos ta participa fayecimento di nos 
ser stima: 


Sr. Lodrico 
Briesen 
Mihor conocí 
como “Ludi” 
*04-09-1964 - †04- 
07-2024 


Su pareha: 
E 
v 
a 
l 
y 
n 
Henriquez 
Yiu: 
Jack Briesen y 
Nathalie Pers 
Mama: 
†Ana 
Maria 
Briesen 
Heronimo 
Tata: 
†Melecio “Ale” 
Briesen 
Rumannan: 
†Jossy y Lourdes 


Amanda 
y 
Benito 
Doortje y Dino 


Edwin (Tico) y 
Miriam 
Suegra: 
Jean Wever y Ti Everon 
Suegro: 
Eduardo 
y 
Lena 
Henriquez 
Cuña: 
Roosmin 
y 
Careil Krosendijk 
Sua: 
Jeantino Everon 
y Priscilla 
Su futuro 
grupo di triathlon: 
C a r l e y - R o s e 
Krosendijk 
J 
a 
y 
r 
e 
n 
Heronimo 
Jerson Vrolijk 


S h a t y a n a 
Geerman 
Su ihanan: 
Joanda Geerman 
Briesen, Jasmila Heronimo y 
Francis Growell 
Consuegros: 
Rudi y Els Pers 



Na tur e teamnan, seleccionnan y deporte cu e la 
forma parti di dje na Aruba y Hulanda. 


Tur subrino y subrinanan, primo y primanan, amigo 
y amiganan, bisiñanan, conocirnan, ex-coleganan 
y demas famia Briesen, Briezen, Heronimo, 
Henriquez, Everon, Croes, Krosendijk, Growell, 
Tromp, Gamarra, Dania, Kock, Geerman, Ras, 
Gomez, Loopstok, Dirksz, Boekhoudt, Feliciano, 
Erasmus, Maduro, Pereira, v/d Linden, de Mey, 
Wever, 
Ridderstap, 
Vrolijk, 
Nicolaas, 
Rosso, 
Penagos, Ramirez, Pers. 


Oportunidad pa condolencia lo ta Diaranson 10 
di Juli 2024 di 7.00 pa 9.00 pm na Aurora Funeral 
Home 
Acto di entiero lo ta Diahuebs 11 di Juli 2024 di 2.00 
pa 4.00 pm na Aurora Funeral Home. Cremashon lo 
tuma lugar den seno familiar. 
Famia ta pidi pa bisti color alegre. 
Disculpa nos si den nos tristesa nos por a lubida 
algun familiar, amigo of conocir. 


obituario a21 


Diaranson 10 Juli 2024 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu inmenso dolor na nos curazon Pero conforme cu 
Dios su boluntad nos ta anuncia fayecimento di nos ser 
stima: 


Rolando Lino Jacobs 
Miho conocí como “Roque of 
Cachip” 
*23-09-1958 - †07-07-2024 


Na nomber di su 
Mayornan: † Karel “Caballo” Jacobs y † Antonia “Annie” Koolman 


Yiu: Marion Jacobs y famia na Hulanda 


Nietonan na Hulanda: Sophia, Felix y Jan Plas 


Rumannan: Sandra Jacobs y famia 
Carlos Jacobs y Famia 


Subrinonan stima: Danny, Joshwin, Chris, Rufat, Ruelle y Daisber 


Prima stima: Astrid y Killy Tromp y famia 


Tanta: Maria Lobbrecht y famia 


Primo y primanan, y demas famianan na Aruba, Hulanda y Corsou. 


Amigonan di infancia: Luis Tromp y famia 
Sergio Maduro y famia 


Robby Thomas y famia 


Amigonan: Erwin Geerman, Urvin Macaay, Val Peterson, Michel 
Kock, Magaly Webb, Stella Gonzalez, Stella Giel, Martha Winklaar, 
Marvel Dirksz, coleganan di casino y tur otro amigo cu ta hopi pa 
menciona. 


Teamnan: Dakota PX Volleyball, Boomerang Softball, FC Roma y 
Botica Santa Ana Bowling 


Gruponan: Los Parranderos y The Creators 


Demas famia: Jacobs, Plas, Koolman, Hoek, Lobbrecht, Hoo, 
Geerman, Croes y Krozendijk 


Nos disculpa si den nos tristesa nos por a lubida algun famia of 
amigo. 


Ta invita tur famia, amigo, bisiña y conocirnan pa compaña nos na e 
acto di despedida y cremacion cual lo tuma lugar na Aurora Funeral 
Home diabierna 12 di Juli 2024 di 6pm pa 9pm. Cremacion lo tuma 
luga den seno familiar 


Nos ta lamenta cu despues di entiero nos no por ricibi bishita di 
condolencia na cas. 


Agradecido na Señor nos Dios 
pa tur bendishon ricibi y pa por a 
comparti un bunita bida yena di 
amor y felicidad cu tur mi sernan 
keri. 


Conforme cu boluntad di Dios, 
famia ta anuncia fayecimento na 
edad di 96 aña di: 


Sra. Veronica Huberta Dirksz – 
Boekhoudt 
~ Janda ~ Oma ~ Jonka 
* 29-04-1928 
†05-07-2024 
Vuida di señor Marco Dirksz 


Yiunan: Gretha Maria y Esteban 
Thiel 
Yvonne Veronic y Anthony Lacle 
Astrid Zoibert Dirksz 
Winifrida Angrieta Dirksz 
Marco Roland Anthony (Renny) y 
†Choy Dirksz 


Nietanan: 
N e r i s s a 
Veronic Lacle y Lex Bouwer 
Josephine 
Antoinette 
Lacle 
y 
Robert Tromp 
Laura Jade Veronic Dirksz, Yuart 
Sleur y baby Jace Julian 
Nieto: 
A r m a n d 
Antoine Lacle y Marielle Hordijk 


Rumanan: 
† F r a n c i s c a 
(Lie) Boekhoudt 
†Juanita (Ninita) Boekhoudt 
†Alejandro 
(Janjo) 
y 
Betty 
Boekhoudt 
Hendrika Boekhoudt 


Vicente 
(Kees) 
y 
Solange 
Boekhoudt 


Sobrinonan: 
Raymond 
y 
Jaidy Boekhoudt y famia 
Mariska 
y 
Michael Lin y famia 
Alvin y Jessica Boekhoudt y famia 
Gwenny Lissapaly y famia 
Meredith y Richard Gibson y 
famia 
Tamara Boekhoudt 


Primanan 
di 
cas: 
Katrien 
Hernandez, Lucia de Freitas-Lacle 
y Ina van Ierland-Lacle 


Amistadnan: 
Judith, 
Lienchi, 
Roosje, Mena y Jaap, Jacintha, 
Vicky, Jasmine, Pedrito, Janine, 
Oswald y Cyrielle, Ebby y Noelle. 
Tur su ihanan, primo y primanan, 
su bisiñan y su demas famia: 


Dirksz, Boekhoudt, Thiel, Lacle, 
de Mey, Coronel, Hernandez, 
Luidens, Jansen, Wong, Bouwer, 
Tromp, Hordijk, Sleur. 


Un danki special na Sra. Sharlene 
Hassell y su team di verpleegsters 
na Wit Gele Kruis, Dr. Rasmijn, 
Dr. Petronilla, Dr. Weiser, y 
dokternan y verpleegsters di HOH 
B3. 


Ta invita tur famia, amigo, bisiña 
y conocirnan di nos kerida Mama 
y Oma stima, pa acto di despedida 
cual ta tuma lugar diahuebs 11 juli 
2024 di 9’or pa 11’or di mainta na 
Aurora Funeral Home y despues 
pa lugar di sosiego na Santana 
Catolico Pastoor Kraanwinkel na 
Paradera. 


obituario 
a22 


Diaranson 10 Juli 2024 


“Cerca Dios mi alma ta na paz, ta di DJ’E mi salbacion ta bin” 
Salmo 62:1 


Cu dolor na nos curason, pero conforme cu 
boluntad di Dios, nos ta participa fayecimento di nos 
ser stima: 


Patrick Alvin Arnold Thodé 
Cariñosamente yama “Boeboei” 
*25-09-1965 - †02-07-2024 


Na nomber di su: 


Casa: Johanna Thode-Enciso Ocaño 


Mama y Tata: Thersita Thodé-Tromp y †Hilario Thodé 


Yiu: Jonathan Thode 


Manera yiunan: Eniyojana Camacho 


Manera nieta: Hadasah Solano Camacho 


Rumannan: †Michael Thodé y Lilian Thode Werleman 
Aldrin Thodé y Deysi Thodé-Alarcon 
Guzman 


Manera ruman: Feli y Ronnie 


Swa y Cuñanan: Isaias Enciso 
Rodolfo Enciso y esposa 


Marisol Enciso y esposo 


Maruleida Enciso y esposo 


Emel Enciso y esposa 


Jose Enciso 


Omo y Tantanan: †Francisco Thodé, †Edna Thodé y Famia, 
Maria Elisabeth Tromp-Thodé y Famia, Francisco Abelino 
(Lino) Thodé y Telma, †John Ronald Thodé, Evaristo (Victor) 
Thodé y Famia, tJose Tromp y Famia, Emiliano Tromp y 
Famia, †Jacinto Tromp y Famia, Juliana Gil-Tromp y Famia, 
†Celpha Tromp, †Mariano Tromp y Famia, †Ascencion 
Tromp y Famia,†Eduardita Gil-Tromp y Famia, Clea Farro y 
Famia, †Antonio Farro 


Amiga(o)nan mas serca: Paola van der Biezen 
Tinchi Farro 


Felix Fermin 


Sobrino- y Sobrinanan: Lychael Thodé, Dylan Thodé, 
Sandrick Henriquez 


Primo- y Primanan stima y conocirnan, Compañero nan 
di futbol Hooiberg Vets, Coleganan di Clean Up Cleaning 
Services 


Demas Famia: Thodé, Tromp, Farro, Alarcon Guzman, Gil, . 


Condolencia lo tuma lugar na Aurora Funeral Home Diamars 
9 di Juli 2024 di 7,or pa 9’or di anochi. 


Ta invita pa asisti na e acto di entiero cu lo tuma lugar 
Diaranson dia 10 di Juli 2024 di 2 or pa 4 or di atardi na 
Aurora Funeral Home. Cremashon lo tuma lugar den seno 
familiar 


Si den nos tristesa nos por a lubida un of otro familiar y 
conocir nos disculpa. 


Nos ta lamenta cu despues di entiero nos no por ricibi bishita 
di condolenc 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 


Nos ta anuncia fayecimento di : 


Ramona Boekhoudt-Kelly 
Mihor conoci como: Tanchie, Mona y Dudu 
*05-10-1949 - †06-07-2024 


Mayornan: 
†Marcelino y †Luisa Kelly-Leon 
Casa: 
†Candido 
Boekhoudt 
Na 
nomber 
di 
su: 
Yiunan: 
Carlos Boekhoudt y Yethsy Poole 
Jessica 
y 
esposo 
Juan 
Carlos 
Ramirez 
Nietanan stima: Jesslyn y Jazmin Boekhoudt Ramirez 
Rumannan: 
†Pedro 
Kelly 
†Pascual 
Kelly 
†Marsila 
Kelly 
Maximon 
y 
Susana 
Kelly-Geerman 
Maria 
Kelly 
Filomena 
Kelly 
Salvador 
“Loy” 
Kelly 
Justina 
Kelly 
y 
Junior 
Tromp 
Mario 
Kelly 
y 
Lilian 
Hellement 
y 
yiu 


Mescos cu ruman: 
Modesto, 
Lucia, 
Martin, Elio, Jackelin, Gilbert, Marianita Geerman 
Sobrinonan: 
Natalie 
Tromp 
y 
Rigo 
Tromp, 
Fernando 
y 
Tanaika 
Tromp-Cleef, 
Samiah, 
Siarah, 
Jayden, 
Jayven, 
Yadi, 
Yuli 
Comadre: 
Luz Marina Rodriguez 
Bisiñanan: 
†Ismael, Gonnie, Mireya y famia 
Tony 
cu 
Carmen 
Cuña y swanan: Mathilda 
Paskel, 
Buchi 
Boekhoudt 
Juanita 
Boekhoudt 
Selsa 
Boekhoudt 
Chanita 
y 
Bea 


Demas famia: Kelly, Boekhoudt, Tromp, Ramirez, 
Leon, Hellement, Geerman, Rasmijn, Loepstok, 
Maduro, Rombly, Fingal, Thiel, Kock, van Cleef, Lampe 


Ta invita pa e acto di despedida cu lo tuma lugar 
diaranson 10 di juli 2024 na misa Inmaculada 
Concepcion na Sta Cruz di 9:00 pa 11:00 am. 
Cremacion lo tuma lugar den seno di famia. 


Mi a lucha e bon lucha, mi a kore e 
Kareda te na fin I mi a mantene mi fe. 
2 Timoteo 4: ver 7 


Nos ta anuncia fayecimento di: 


Ricardo Alipio Tromp 
Mihor conoci como: ”Richard” 
*22-11-1941 - †05-07-2024 


Na nomber di su: 
Esposa: 
Herminia Ynojoso Brito & 
yuinan 
Yiunan: 
Sharon Croes Tromp & Edward 
Croes 
Sharleen & Miguel 
Rodrigues Capelo Tromp 
Nietonan: 
Irving 
Shawnn 
& 
Karen Croes 
Deacon Croes 


Ariana Croes 
Tata: 
†Victor Tromp 
Mama: 
†Marianita 
(Nichi) 
Tromp 
Oduber 
Rumannan: 
† Donald Tromp 


Hubert 
Tromp 
& 
†Dora 
(Imelda) Tromp Geerman 
Myrna Geerman Tromp & 
Coby Geerman 
Edwin Tromp & Lydia 
Sobrino(a)nan: Ryan Tromp & Sahaira Cybul 
& yuinan 
Lisa & Aldwin Vis & 
yuinan 
Susanne 
& 
Gilbert 
Croes & yuinan 
Angele 
& 
Emilio 
Geerman & yuinan 
Shamila 
Tromp 
& 
yuinan 
Famia: Inojoso, Brito, Tromp, Croes, Rodrigues 
Capelo, de Cuba, Geerman, Leonardo, Frans, 
Boye, Jansen, Feliciano y tur su primo y primanan, 
amigo y amiganan. 


Ta invita pa e acto di entiero cu lo tuma lugar 
diabierna 12 di juli 2024 na Aurora Funeral 
Home di 9 pa 11 am i despues lo sali pa Santana 
na Sabana Basora. 
Nos ta pidi nos disculpa si den nos tristeza nos 
por a lubida un of otro famia. Despues di entiero 
no ta ricibi bishita di condolencia na cas. 


internacional 
a24 


Diaranson 10 Juli 2024 
Merca: Beryl a laga por lo menos 4 morto y 2 miyon cas sin coriente den 
su paso na Texas 


(BBC) – Por lo menos 4 
persona a muri despues cu 
horcan Beryl a asota e sur 
di Texas, lagando mas di 
dos miyon cas sin coriente 
y provocando yobidanan 
fuerte, inundacionnan y 
bientonan duro. 


Dialuna ultimo, Beryl a yega 
na estado sur ora tabata un 
horcan categoria 1, despues 
a bira un tormenta tropical. 
Autoridadnan a adverti cu 
e sistema lo a provoca bien- 


tonan destructivo, ademas di 
yobidanan fuerte y mareanan 
di ciclon “peligroso.” 


A cancela mas di 1,000 vuelo 
na e aeropuerto mas grandi 
di Houston. Mientras tanto, 
oficina di gobernador di es- 


tado a pidi na residentenan 
pa no subestima e tormenta, 
cual dianan anterior a causa 
10 morto durante su paso den 


Caribe. 


Un homber di 53 aña y 
un muhe di 74 a muri den 
hechonan aisla, despues cu 
palonan a cay riba nan casnan 
debi na e bientonan di e tor- 
menta. Prensa ta papia di dos 
morto mas. 


Segun AccuWeather, ta stra- 
ño cu un horcan di forsa 
mayor ta afecta Texas den ep- 
oca di aña aki. 


Den area di Houston e bien- 
tonan tabata di 120 kilometer 
pa ora. 


Ta spera cu e tormenta lo 
sigui perde su forsa na medi- 
da cu ta continua cu su paso, 
pero ta existi ainda riesgonan 
di inundacionnan y yobidan- 
an intenso. 


Pa e condicionnan di e tem- 
po, tambe a emiti adverten- 
cianan di tornado pa algun 
condado di Texas y Luisiana. 
E wafnan di Corpus Christi, 
Houston, Galveston, Free- 
port y Texas City a cera, loke 
ta nifica cu por a suspende 
e exportacionnan temporal- 
mente. 


Mas di 2,000 rescatista ta- 
bata prepara pa enfrenta e 
consecuencianan di Beryl, 
incluyendo miembronan di 
Guardia Nacional di Texas. 
Ta anticipa cu Beryl lo sigui 
su caminda a traves di esta- 
donan central di Merca, in- 
cluyendo Missisippi. 


Beryl ta un tormenta sin 
precedente cu a bira un hor- 
can di categoria 5, esun cu a 
forma mas lihe registra den 
Atlantico. 


Den Caribe a laga basta da- 
ñonan, afectando special- 
mente e islanan St. Vincent 
and Grenadines, Union Is- 
land y Grenada. 


E tormenta tambe tabata un 
di e mas poderoso cu a asota 
Jamaica y a laga shen miles di 
persona sin coriente. Prome 
cu el a yega Texas, el a asota e 
costa west di Mexico. 


